ועדת הכספים, כנסת 18, פרוטוקול מספר 940, 2011-12-26 10:10

משה גפני: אני מחדש את ישיבת ועדת הכספים.

משה גפני: על סדר היום הצעת חוק מס ערך מוסף (תיקון מס' 42), התשע"ב-2011.

משה גפני: אני מבקש להתחיל לקרוא את החוק.

רוחמה אברהם-בלילא: מה זה אומר אם אנחנו מקריאים את החוק?

משה גפני: נלך סעיף-סעיף ונראה.

רוחמה אברהם-בלילא: אני רוצה להמשיך מאותה נקודה בה הפסקנו בפעם שעברה.

משה גפני: אני לא הולך לשנות מהצעתי.

משה גפני: אם לא נגיע להסכמה, נפצל את החוק.

משה גפני: יש כאן הרבה סעיפים.

מגלי והבה: כפי שהגדרת בפעם הקודמת.

משה גפני: כן.

משה גפני: אני מנהל משא ומתן.

משה גפני: אני לא מסתיר.

משה גפני: האמת שרציתי להתקשר עוד בסוף השבוע עם חברי הוועדה אבל מכיוון שכל הזמן זה המשיך, עד לרגע זה, לא התקשרתי.

רוחמה אברהם-בלילא: אני רוצה לפתוח סוגריים כי יתכן שבמהלך הקראת החוק אדוני ייקרא שוב לשר האוצר.

משה גפני: לא באמצע הישיבה.

רוחמה אברהם-בלילא: לא יודעת.

רוחמה אברהם-בלילא: אולי תעשה הפסקה.

רוחמה אברהם-בלילא: אגב, זה בסדר ואני באופן אישי לא מתנגדת.

רוחמה אברהם-בלילא: אני רוצה לפתוח סוגריים ולומר שגם בנושא של הפשרה צריך לקחת בחשבון שגם אם נכנסים בין 8,000 ל-10,000 עסקים, במסגרת של ה-2.5 מיליון שקלים, שלושים אחוזים מאותם בעלי עסקים נחשבים בעלי מקצועות חופשיים, דהיינו, רופאים, עורכי דין, רואי חשבון.

רוחמה אברהם-בלילא: אתה רואה רופא והוא מגיש חשבונית פיקטיבית והוא צריך לרשום את כל הפירוט של אותו לקוח אותו הוא ניתח – איזה ניתוח הוא עשה לו, כמה וכולי.

רוחמה אברהם-בלילא: אנחנו מפירים כאן חיסיון שהוא בעייתי מאוד.

רוחמה אברהם-בלילא: גם במתווה הזה של ה-2.5 מיליון קיימות בעיות גדולות מאוד.

רוחמה אברהם-בלילא: לכן גם לפני שהולכים לפשרה הזאת, צריך לחשוב על זה.

שי דותן: אני אעיר לזה שזה לא נכון.

רוחמה אברהם-בלילא: למה לא נכון?

רוחמה אברהם-בלילא: הוא לא צריך לפרט את הכול?

שי דותן: הוא צריך רק לציין את העסקה החשבונית בלי שם הלקוח.

משה גפני: מה גובה החשבונית?

רוחמה אברהם-בלילא: 5,000 שקלים.

רוחמה אברהם-בלילא: מה זה משנה?

רוחמה אברהם-בלילא: הוא עושה לו ניתוח פרטי.

שי דותן: כן, אבל הוא לא מציין את שמו.

משה גפני: אנחנו נכניס בחוק שמדובר בחשבונית מעל 5,000 שקלים?

שי דותן: זה קיים.

משה גפני: קיים בחוק?

שי דותן: כן.

משה גפני: אפשר להתקדם?

איריס וינברגר: יש כאן משהו מאוד חשוב לחדד.

איריס וינברגר: עסקאות עם אנשים פרטיים, לא מעבירים את המידע הזה.

איריס וינברגר: זה רק עם עוסקים, עם מוסד כספי ומלכ"ר.

איריס וינברגר: אנשים פרטיים, אנחנו לא מקבלים את המידע, לא תעודת זהות ואל שם.

איריס וינברגר: זה לא מעניין אותנו.

איריס וינברגר: זה מטעמי צנעת הפרט.

משה גפני: מי מקריא את החוק?

משה גפני: תתחילי.

משה גפני: אני מבקש במהלך הישיבה להראות לי היכן זה כתוב בחוק כי בבית הספר של החינוך העצמאי בו למדתי לימדו אותי לקרוא בלי נקודות.

משה גפני: אם אפשר רק להראות לי היכן זה כתוב בחוק.

משה גפני: אם לא, נכניס את זה.

משה גפני: איריס, בבקשה.

איריס וינברגר: הצעת חוק מס ערך מוסף (תיקון מס' 42), התשע"ב-2011 1.

איריס וינברגר: תיקון סעיף 29 בחוק מס ערך מוסף, התשל"ו-1975 (להלן – החוק העיקרי) בסעיף 29(1א), לפני "בשירות שניתן על ידי עוסק" יבוא "בשירות שניתן בעסקה שמחירה מושפע מיחסים מיוחדים בין הצדדים, או שלא נקבע לה מחיר או שתמורתה כולה או חלקה אינה בכסף, וכן".

איריס וינברגר: הסעיף הזה מעלה לחקיקה ראשית הוראה שהייתה קיימת בחקיקת משנה בזמן שבחקיקת משנה היה מוסדר שנותני השירותים וגורמים אחרים היו על בסיס מזומן, על אף שבחקיקה הראשית הם היו על בסיס מצטבר במועד מתן השירות.

איריס וינברגר: מאחר ששינינו את החוק ביולי האחרון וקבענו שמועד החיוב במס לנותני שירותים יהיה על בסיס מזומן במועד מתן התמורה, אנחנו מבקשים גם את ההוראה הזאת, את הסייג הזה לגבי עסקאות שהמחיר שלהן מושפע מיחסים מיוחדים או שלא נקבע להם מחיר או שתמורתם כולה או חלקה אינה בכסף, זה יהיה על בסיס מצטבר במועד מתן השירות ולא במועד מתן התמורה.

רוחמה אברהם-בלילא: אני מתנגדת לסעיף הזה.

משה גפני: מה זה עסקאות מיוחדות?

איריס וינברגר: שלושה סוגים של עסקאות.

איריס וינברגר: עסקה שמחירה מושפע מיחסים מיוחדים בין הצדדים או עסקה שלא נקבע לה מחיר.

שגית אפיק: מה זה יחסים מיוחדים?

איריס וינברגר: יחסים מיוחדים בין הצדדים, למשל יחסים משפחתיים, למשל חברת אם וחברת בת.

איריס וינברגר: מדובר כאן בסיטואציות שבגלל היחסים המיוחדים, המחיר מושפע ואז נקודת המוצא היא שגם מועד התשלום יושפע.

איריס וינברגר: או עסקה שלא נקבע לה מחיר, ואז אם לא נקבע מחיר אתה לא יודע מה היה המועד.

משה גפני: מה המצב היום בחוק?

איריס וינברגר: אני אומרת שוב.

איריס וינברגר: עובר לתיקון החקיקה הראשית, כשהיינו חיים בעולם של הוראת השעה ---

משה גפני: יש לי בקשה.

משה גפני: מכיוון שאני לא מבין, חברי הוועד האחרים מבינים, אני רוצה להבין.

משה גפני: ראשית, האם זאת החמרה לעומת המצב הקיים?

איריס וינברגר: זאת החמרה לעומת המצב שקיים מיולי, אבל זאת לא החמרה ביחס למצב.

איריס וינברגר: התיקון הזה עיגן הוראת שעה שהייתה בתקנות.

איריס וינברגר: בהוראת השעה שהייתה בתקנות הסייג הזה היה קיים.

רוחמה אברהם-בלילא: אז מכניסים אותו לחקיקה ראשית כדי לסבך יותר את העניינים.

איריס וינברגר: לא מסבכים שום עניין אלא להפך, מסדירים את העניינים.

שי דותן: אבל שמחירה מושפע.

שי דותן: כלומר, רק אם מחירה מושפע.

שגית אפיק: מה יהיה גדר שיקול הדעת?

שי דותן: קודם כל, מרבית המקרים לא מגיעים.

שי דותן: מקרה שהוא מובהק, שאנחנו רואים שהמחיר מושפע באמת מיחסים מיוחדים, אז אנחנו פועלים.

שי דותן: המקרים הם לא רבים.

שי דותן: אנחנו נותנים למשק להתנהל.

איריס וינברגר: שלושת הסיטואציות האלה נמצאות בחוק.

משה גפני: אני מסכם את הדברים שלכם.

משה גפני: ראשית, יש החמרה.

משה גפני: על פי החוק הקיים אין את ההגדרה הזאת ואתם מביאים לחקיקה ראשית, כמו בחוק ההסדרים.

משה גפני: אתם מדברים על הנושא של דיווח מקוון ומכניסים עכשיו את הסעיף הזה בהחמרה.

משה גפני: כל הדיבורים מסביב וזה שאומרים לא, יכול להיות שנאשר את זה, אבל זאת החמרה.

משה גפני: אני לא יודע מהי הגדרה של יחסים מיוחדים, אני לא יודע איך המחיר מושפע.

משה גפני: יכול להיות שאני אתמוך בזה, אבל בבקשה מכם, מספיק אני אוכל את עצמי על מה שאישרתי לפני שנתיים כאן.

משה גפני: לפחות שנדע.

משה גפני: עכשיו אני שואל אתכם עוד שתי שאלות.

משה גפני: האם אתם מוכנים להכניס גם בסעיף הזה את מה שעלה כאן בישיבה הקודמת שיש חברה גדולה וחברה קטנה, האם אפשר להכניס את המילה "חייב" ולא רק "רשאי" כדי לחייב את החברות.

איריס וינברגר: זה לא בסעיף הזה.

שי דותן: אנחנו נגיע לסעיף הזה.

איריס וינברגר: זה נמצא בסעיף אחר שלא נמצא בחוק הזה.

איריס וינברגר: זה בדיוק מה שניסיתי להסביר בפעם הקודמת.

משה גפני: אפשר או אי אפשר להכניס את זה?

משה גפני: מה התשובה?

ספי זינגר: יש קצת קושי בזה.

ספי זינגר: זאת הכנסה של חובה ואני חושב שצריך להבין את החברות הגדולות, להבין את הסיטואציה מבחינתן יותר לעומק.

ספי זינגר: אני לא חושב שזה נכון לעשות תיקון כזה.

רוחמה אברהם-בלילא: אבל יש החמרה לעומת שום טיפול בנושא השני, אז למה לעשות את זה?

משה גפני: הנושא הזה עלה בישיבה הקודמת.

ספי זינגר: נכון.

משה גפני: הוא עלה במלוא עוצמתו.

משה גפני: אי אפשר להכניס את המילה הזאת?

ספי זינגר: בישיבה הקודמת סוכם שרשות המסים תטפל בזה בכמה חודשים.

רוחמה אברהם-בלילא: לא.

רוחמה אברהם-בלילא: למה כמה חודשים?

רוחמה אברהם-בלילא: מה הבעיה להניח תיקון לסעיף הזה ולעשות זאת במקביל?

רוחמה אברהם-בלילא: שגית, איך אפשר להכניס את זה לאחד הסעיפים?

קריאה: זה תיקון סעיף 46.

רוחמה אברהם-בלילא: אני יודעת, אבל אני רוצה לשמוע ממשרד המשפטים.

משה גפני: זה לא דיון פילוסופי.

משה גפני: זה דיון של חקיקה.

משה גפני: אני מבקש למקד את הדברים ולא לחזור על הדיונים.

משה גפני: הנושא של יחסים מיוחדים, זאת החמרה.

משה גפני: זה אתם רוצים שיהיה בחוק.

משה גפני: הנושא שעלה בדיון הקודם, חברות גדולות וחברות קטנות שבעצם החברות הגדולות מנצלות את החברות הקטנות ולא מביאים אותן לתשלום על בסיס מזומן, אני מבקש להכניס את זה בחוק.

משה גפני: החוק כאן והסעיף כאן.

משה גפני: נכון שזה לא נמצא כאן ואני מבקש להוסיף את זה.

משה גפני: הנושא של טובין.

משה גפני: אתם מסכימים שזה לא רק נותני שירותים אלא גם טובין ואני מבקש להכניס את זה בחוק.

משה גפני: מסכימים?

משה גפני: כן או לא.

משה גפני: לא מסכימים, נמשיך הלאה.

ספי זינגר: עם החובה יש קושי.

משה גפני: מהקושי?

ספי זינגר: שוב, אתה קובע חובה ביחסים חוזיים.

ספי זינגר: אני לא חושב שהתמונה המלאה התבהרה כאן מספיק.

משה גפני: אבל הם מנצלים לרעה את הכוח שלהם.

ספי זינגר: האם הם מנצלים לרעה, למה הם מנצלים לרעה?

ספי זינגר: יש דרכים לפתור את זה.

ספי זינגר: רשות המסים אומרת שיש דרכים אחרות לפתור את זה כי יש אפשרות לתת מסמך שהוא לא יהיה מסמך חשבונית אלא מסמך אחר.

רוחמה אברהם-בלילא: מסבכים עוד יותר את העניינים.

ספי זינגר: לא.

ספי זינגר: אני לא חושב שמסבכים עוד יותר.

איריס וינברגר: לפי מה שידוע לנו, ארגון מנהלי הכספים מתנגד לתיקון הזה.

משה גפני: מה זה ארגון מנהלי הכספים?

איריס וינברגר: ב-CFO.

איריס וינברגר: אני לא אומרת שאנחנו מסכימים אתם.

איריס וינברגר: צריך להבין שמבחינת עמדת רשות המסים, במידה מסוימת רשות המסים היא נייטרלית.

איריס וינברגר: במידה מסוימת רשות המסים היא נייטרלית.

משה גפני: אתם מסכימים או לא מסכימים?

איריס וינברגר: אבל נדמה לנו שאם זה יהיה בחקיקה שלנו, יש כאן התערבות גסה, לדעתנו, של המחוקק בהתנהלות בין העוסקים.

איריס וינברגר: חשבנו שנכון לפני שמכניסים תיקון כזה לדבר עם אותם עוסקים.

איריס וינברגר: אני מבינה שהבעיה היא של בנקים וגורמים נוספים.

איריס וינברגר: חשבנו שזה נכון לדבר.

איריס וינברגר: לפני שבועיים, ביום חמישי, כאשר אנחנו נפגשנו עם הארגונים המייצגים שיושבים כאן, אנחנו הסברנו שלדעתנו יש עוד תיקונים שנכון להכניס לסעיף 46 לחוק שעניינו הוצאת החשבונית.

איריס וינברגר: כבר הוצאנו מכתב ללשכות לקבל את התגובה שלהן בעניין הזה.

איריס וינברגר: בכל מקרה נתקן את הסעיף הזה ואנחנו נביא את הסעיף הזה בחודשים הקרובים, ואמרנו והתחייבנו על הרבעון הראשון של 2012.

איריס וינברגר: אני חושבת שנכון אז לעשות גם את התיקון שנוגע למועד הוצאת החשבונית אחרי שנגיע באמת ונלמד את הנושא הזה.

רוחמה אברהם-בלילא: היא לא מתחייבת לשום דבר.

רוחמה אברהם-בלילא: היא רק מתחייבת ללמוד ולהביא את זה.

רוחמה אברהם-בלילא: היא אומרת לך שזה בעייתי.

רוחמה אברהם-בלילא: היא אומרת לך שה-CFO מתנגד.

משה גפני: הבנתי.

רוחמה אברהם-בלילא: אני מחדדת.

עופר מנירב: הנושא של יחסים מיוחדים מוסדר בסעיף 10 לחוק מע"מ.

עופר מנירב: יש פסיקה ענפה בנושא הזה של בתי המשפט כבר במשך 25 שנים.

עופר מנירב: אין שום סיבה לשנות את זה.

עופר מנירב: אין שום סיבה לתת כאן סמכות נוספת למנהל רשות המסים או מי מטעמו לקבוע מתי חלים יחסים מיוחדים ומתי לא.

עופר מנירב: מיותר לחלוטין.

משה גפני: מה אתם עונים לו? הרי יש את זה כבר בחוק.

איריס וינברגר: אנחנו לא הכנסנו כאן הגדרה אחרת מהיחסים המיוחדים.

איריס וינברגר: אנחנו נשארים עם הפסיקה, אנחנו נשארים עם המצב המשפטי שהיה לפני הטעות שקרתה ביולי.

עופר מנירב: אני רוצה להקדים מעט את המאוחר.

עופר מנירב: כל הסעיפים שיש כאן, אני לא רואה מבחינה מקצועית איך אפשר לדון בהם בישיבה אחת.

עופר מנירב: יש כאן המון תיקונים.

עופר מנירב: מכיוון שממילא אומרים לנו שיש דברים שרוצים להעלות אותם בנפרד בחודשים הבאים, אולי כבודו יפצל את זה, אם מותר לי להציע, וכל הדברים האחרים, יחד עם מה שרוצים להביא, יבואו בנפרד.

משה גפני: חשבתי את מה שביקשת.

משה גפני: אני אגיד לך בעוד שבוע אם נעתרתי לבקשה או לא.

משה גפני: תמשיכי.

שגית אפיק: יש אופציה בסעיף הזה של חיוב במזומן.

שגית אפיק: אני יודעת שזה גם לא נמצא כרגע על השולחן, אבל יש לכם אופציה בפסקה (2) לקבוע סוגים נוספים של עסקאות.

שגית אפיק: רציתי לשאול אולי זה יהיה נכון יותר להוסיף באישור ועדת הכספים.

איריס וינברגר: זה באישור ועדת הכספים.

שגית אפיק: לא כתוב.

איריס וינברגר: זה בתקנות.

איריס וינברגר: לפי סעיף 144 התקנות האלה חייבות אישור ועדת הכספים.

שגית אפיק: זאת אומרת שאם תרחיבו את החיוב במזומן על עוסקים נוספים, אתם תצטרכו את אישור ועדת הכספים.

איריס וינברגר: בסעיף 145 – התקנות, למעט תקנות מסוימות, טעונות אישור ועדת הכספים.

איריס וינברגר: תקנות לפי סעיף 29 טעונות אישור ועדת הכספים.

שגית אפיק: איפה כתוב סעיף 29?

איריס וינברגר: הוא לא כתוב.

איריס וינברגר: החריגים הם אלה שלא כתוב אישור ועדת הכספים.

איריס וינברגר: כל יתר התקנות חייבות אישור ועדת הכספים.

משה גפני: יש לי הרגשה קצת משונה אבל יכול להיות שאני לא מבין ותקני אותי אם אני טועה.

משה גפני: בחוק על עסקאות מיוחדות, בסעיף 10, שעסקאות מיוחדות יש להן דין אחר.

איריס וינברגר: המחיר שלהן נקבע.

משה גפני: בסדר, אבל יש את זה בחוק ויש פסיקות של בג"ץ בעניין.

משה גפני: אם זה כך, למה אתם צריכים להכניס את זה?

משה גפני: למה כשצריך ועדת כספים, אתם מסתמכים על מה שכתוב שם, שזה לא כל כך ברור, אבל אתם לא מכניסים את זה בחוק?

משה גפני: יש סיבה?

איריס וינברגר: זה בחוק אבל זה בסעיף אחר.

משה גפני: והעסקאות המיוחדות לא בחוק?

איריס וינברגר: יש סעיף כללי שאומר שכל התקנות חייבות אישור ועדת הכספים.

משה גפני: ההרגשה שלי היא שמה שלטובתכם, אתם מכניסים בחוק ומה שלטובתנו, אתם לא מכניסים בחוק?

איריס וינברגר: היא לא נכונה.

משה גפני: בסדר.

משה גפני: תמשיכי.

משה גפני: נראה בסוף מה עושים.

משה גפני: בסוף אני אביא טבלא כמו שנתניהו היה מביא לוועדת הכספים.

משה גפני: אני אשים כאן לוח ונכתוב בגיר מה ההטבות ומה ההחמרות.

איריס וינברגר: זאת החמרה שבאה לעשות סדר.

איריס וינברגר: אין בה החמרה אמיתית אלא היא רק משנה את מועד החיוב בעסקאות מאוד חריגות.

איריס וינברגר: היא תמיד הייתה קיימת ובגלל טעות שנפלה בידי המחוקק לפני חצי שנה, היא לא נמצאת.

איריס וינברגר: 2.

איריס וינברגר: תיקון סעיף 71א בסעיף 71א(א) לחוק העיקרי, במקום "על כל עסקאותיו" יבוא "על סך כל עסקאותיו" ובסופו יבוא "וכן על סך כל רכישותיו וכל השירותים שקיבל, לרבות מהעוסקים שנרשמו עמו כאחד, והכל בתך תשעים ימים מתום שנת המס שלגביה מוגש הדוח".

איריס וינברגר: מדובר כאן על דוח של איחוד עוסקים שבמקום שהוא ידווח על כל העסקאות, הוא יהיה צריך לדווח רק על סך כל העסקאות ועל סך כל הרכישות והשירותים שקיבל.

איריס וינברגר: הרעיון הוא באמת עוסקים שרשומים באיחוד עוסקים, זאת אומרת, שהם מדווחים כאילו הם עוסק אחד, מדווחים כאחד, אנחנו פעם בשנה מבקשים מהם דיווח על העסקאות ביניהם.

משה גפני: תמשיכי.

איריס וינברגר: 3.

איריס וינברגר: תיקון סעיף 95 בסעיף 95 לחוק העיקרי – (1) אחרי סעיף קטן (א) יבוא: "(א1) לא ניהל חייב במס שהוא עוסק, פנקסי חשבונות או רשומות כפי שנקבע, ובכלל זה לא רשם חשבונית מסף, רשימון יבוא או מסמך אחר שהמנהל אישר לעניין זה, שהוצאו לו כדין ושהיה זכאי לנכות על פיהן מס תשומות לפי סעיף 38(א), או ניהל פנקסי חשבונות או רשומות בסטייה מהותית מהוראות חוק זה או התקנות על פיו שעניינה, כולה או חלקה, אי רישום מסמכים כאמור, רשאי המנהל להטיל עליו קנס בשיעור של שלושים אחוזים מסך מס התשומות שלא ניכה במועד הקבוע בסעיף 38(א) על פי המסמכים האמורים, ואשר הובא בחשבון בקביעת מס או בשומה שנעשתה בידי המנהל לפי הוראות פרק י"ב או בדוח משלים או בדוח תקופתי שהגיש העוסק כאמור בסעיפים 71 או 76(ב), לפי העניין.

איריס וינברגר: אין בהוראת סעיף קטן זה כדי לגרוע מסמכות המנהל לפי סעיף קטן (א)".

משה גפני: מה גובה הקנס היום?

משה גפני: באחוזים.

עופר מנירב: אפס.

משה גפני: אני אעצור את הישיבה ואתם תצטרכו לדווח ב-1 בינואר על כולם, כולל על זה שיש לו קיוסק.

עופר מנירב: כבודו, אי אפשר לדווח בינואר על כולם, גם אם רוצים.

עופר מנירב: זה חוק שאין אפשרות ליישם אותו.

משה גפני: לא שאלתי אתכם אלא שאלתי את הממשלה.

משה גפני: עופר, אתה הממשלה?

משה גפני: יש משהו שקרה הבוקר ואני לא יודע עליו?

עופר מנירב: לא.

משה גפני: אני שאלתי את הממשלה.

משה גפני: מי הממשלה לצורך העניין?

שי חרמש: אתה.

רוחמה אברהם-בלילא: לא אני, אבל גם אם תחליט שזה נשאר כך, רשות המסים לא תוכל לעמוד בגזרה הזאת.

משה גפני: מה המצב החוקי היום?

איריס וינברגר: צריך לקרוא את הסעיף הזה ביחד עם סעיף 116, עם התיקון לסעיף 116.

איריס וינברגר: הסיטואציה שאנחנו מדברים עליה היא על עוסקים שלא רושמים בספרים שלהם את התשומות ולא רושמים את העסקאות.

משה גפני: מה המצב היום?

איריס וינברגר: גם היום יש עוסקים שמעלימים תשומות ומעלימים עסקאות.

איריס וינברגר: היום אנחנו לא מאריכים את המועד לניכוי מס תשומות.

משה גפני: מה גובה הקנס שמשלם היום מי שעובר על מה שכתוב כאן?

איריס וינברגר: חבר הכנסת גפני, תן לי עוד משפט ואני חושבת שתבין.

איריס וינברגר: אני מנסה לא לסבך את הדברים.

איריס וינברגר: נכון להיום אנחנו לא מאפשרים ניכוי של התשומות בכלל.

איריס וינברגר: זאת אומרת, אם לאדם יהיו מאה עסקאות, שמונים תשומות, הוא יקבל שומה שהוא יצטרך לשלם על מאה עסקאות מס ערך מוסף.

איריס וינברגר: מחר אנחנו מעוניינים להכיר בשמונים של התשומות.

איריס וינברגר: זאת אומרת, הוא יצטרך לשלם מס עסקאות רק על עשרים אבל להטיל קנס של שלושים אחוזים ממס ערך מוסף של השמונים.

איריס וינברגר: זאת אומרת, זה נכון שזה נראה כקנס וזה נכון שזה קנס שלא היה קודם, אבל קודם הגבייה שלנו הייתה של סכומים הרבה יותר גדולים.

איריס וינברגר: קודם היינו מטילים מס על מחזור.

איריס וינברגר: אני אתן דוגמה.

איריס וינברגר: אנשים שלא שילמו כספים, אפילו לא דיווחו לרשות על המס שלהם בכלל, לא הגישו דוחות, אנחנו הוצאנו להם קביעות ובעקבות הקביעות האלה הם הגישו דוחות לשלם את הערך המוסף.

איריס וינברגר: בגלל שהם הגישו את זה מאוחר מדי, אחרי שלוש או ארבע שנים, אנחנו לא הכרנו להם בתשומות והם היו צריכים לשלם מס על מחזור.

איריס וינברגר: אנחנו רוצים היום להקל מצד אחד, להכיר בתשומות, לגבות את המס רק על הערך המוסף אבל מצד שני, לגבי אותם אלה שמעלימים תשומות, לא מנהלים ספרים, אנחנו רוצים להטיל קנס של שלושים אחוזים מהתשומות.

משה גפני: אם החייב במס לא ניהל פנקסי חשבונות או רשימות, בכמה מס הוא יחויב?

משה גפני: לפי החוק הקיים.

איריס וינברגר: אנחנו נעשה לו שומה לפי מיטב שפיטה.

משה גפני: לא שאלתי על ההצעה.

משה גפני: שאלתי על החוק הקיים.

איריס וינברגר: גם בחוק הקיים.

איריס וינברגר: אנחנו נעשה לו שומה לפי מיטב שפיטה של העסקאות ונשום אותו במס ערך מוסף על כל העסקאות שלו.

משה גפני: כתוב בחוק הקיים, בסעיף 95 עליו אתם רוצים להוסיף, ש"לא ניהל החייב במס פנקסי חשבונות או רשומות כפי שנקבע או וכו', רשאי המנהל להטיל קנס של אחוז אחד".

איריס וינברגר: זה מעבר לשומה.

איריס וינברגר: גם היום אנחנו מטילים קנס של אחוז אחד.

משה גפני: אבל כאן את קובעת שלושים אחוזים.

איריס וינברגר: אלה שלושים אחוזים רק מהתשומות ולא על כל המחזור.

איריס וינברגר: הקנס לפי סעיף 95(א) הוא על כל המחזור.

משה גפני: הבנתי.

דורון קופמן: מה יוצא יותר?

דורון קופמן: אחוז על המחזור או שלושים אחוזים על התשומות?

איריס וינברגר: הגענו להסכמה עם לשכת עורכי הדין ואני רוצה לציין אותה.

איריס וינברגר: הם רצו להדגיש שמדובר באמת בסיטואציה של עוסק שלא מנהל ספרים ובאופן סיסטמתי לא רושם חשבוניות, רשימונים וכולי, ולכן הם רוצים במקום לרשום חשבונית מס, שיהיה כתוב חשבוניות מס.

איריס וינברגר: במקום רשימון יבוא, יהיה רשימוני יבוא.

איריס וינברגר: שיהיה ברור שמדובר כאן לא על דבר בודד, על מקרה בודד, על טעות שקרתה אלא משהו סיסטמתי, או מסמכים אחרים שהמנהל אישר לעניין זה.

דורון קופמן: מה קורה עם דוחות מתקנים?

איריס וינברגר: אנחנו מכירים בתשומות בדוחות מתקנים.

דורון קופמן: אבל עכשיו אפשר להטיל שלושים אחוזים קנס.

איריס וינברגר: אי אפשר להטיל שלושים אחוזים קנס אלא אם כן אתה לא מנהל ספרים בכלל או מנהל אותם בסטייה מהותית.

דורון קופמן: איך אני קובע אם זאת סטייה מהותית או לא?

איריס וינברגר: הפסיקה קבעה מהי סטייה מהותית וזה במקרים מאוד חריגים.

איריס וינברגר: לא מדובר על מקרה ששכחת חשבונית שמישהו העביר לך.

משה גפני: לפי מה תלכו עכשיו, לפי התשומות או לפי המחזור?

איריס וינברגר: הקנס כאן יוטל רק על התשומות.

משה גפני: אבל אתם מוסיפים את זה גם על הסעיף הקיים.

משה גפני: אתם לא מוחקים את הסעיף הקיים.

איריס וינברגר: יהיה אחוז אחד על המחזור.

משה גפני: אתם מוסיפים.

משה גפני: אתם לא מבטלים את הסעיף הקיים.

איריס וינברגר: נכון כי מדובר כאן בשתי עילות שונות.

איריס וינברגר: אדם שלא מנהל ספרים, יוטל עליו קנס של אחוז אחד על אי ניהול הספרים.

איריס וינברגר: הפסיקה קבעה שזה עד אחוז אחד מהמחזור, מסך כל העסקאות והתשומות שלו.

איריס וינברגר: אנחנו מדברים כאן בגלל שאנחנו רוצים להקל ולהכיר בתשומות, במלוא התשומות, אנחנו רוצים כסנקציה שלושים אחוזים רק על התשומות ולא על כל המחזור שלו.

איריס וינברגר: רק על אותן תשומות.

איריס וינברגר: אחוז אחד על המחזור הוא הענישה על אי ניהול ספרים.

איריס וינברגר: מה קורה כשאדם מעלים עסקאות?

איריס וינברגר: אדם קונה סחורה ומוכר אותה.

איריס וינברגר: הרבה פעמים הוא לא ידווח לנו על הקנייה, לא יבקש החזר של המע"מ על הקנייה כדי שהוא גם לא יצטרך לדווח על המכירה.

איריס וינברגר: זה מה שקורה היום במקרים מסוימים.

איריס וינברגר: במקרים האלה עד היום, אנחנו עשינו שומה אזרחית וגבינו את המס על המכירה בלי לאפשר לו ניכוי של מס ערך מוסף שהוא שילם בגלל הקנייה.

איריס וינברגר: אנחנו רוצים היום להכיר לו במס הזה ולהטיל קנס רק על שלושים אחוזים מהמס הזה.

איריס וינברגר: כלומר, לא להכיר לו במאה אחוזים אלא זה יוצא שבעים אחוזים למרות שזה יהיה שלושים אחוזים.

משה גפני: אבל הסעיף הראשון הקיים נשאר.

איריס וינברגר: כי זה קנס אחר שהיה קיים גם קודם.

איריס וינברגר: זה קנס אחר על אי ניהול ספרים שאדם לא מנהל בכלל ספרים ולא רושם בכלל רשומות.

איריס וינברגר: היעלה על הדעת שלא תהיה אכיפה?

שגית אפיק: אם הוא לא ירשום חשבונית אחת ולא ינהל ספרים, מה יהיה?

איריס וינברגר: אם הוא לא רשם חשבונית אחת, אין כאן סטייה מהותית והוא בכלל לא כאן.

איריס וינברגר: אם אדם לא מנהל ספרים בכלל, לא רשם חלק גדול מהחשבוניות שלו, חשבוניות בסכומים מאוד גדולים.

שגית אפיק: אני שואלת איך זה קורה.

איריס וינברגר: מדובר על הרבה חשבוניות שהוא לא רשם.

איריס וינברגר: סטייה מהותית, זה אומר שאי אפשר להבין מהספרים את העסק.

איריס וינברגר: זאת המשמעות.

עופר שרון: בסעיף 3(ד), משם לקוחים המונחים של סטייה מהותית מהוראות החוק.

עופר שרון: בסעיף 3(ד) נאמר שכאשר רשויות המס לא יכולות לאמוד את היקף ההכנסות או העסקאות, אז מדובר בסטייה מהותית.

עופר שרון: המינוח הזה לקוח משם.

עופר שרון: למעשה הוא גם אושר בפסיקה.

עופר שרון: מה שבעצם אנחנו עושים כאן, אנחנו מקלים על ציבור העוסקים מהבחינה הבאה: יש להפריד כאן בין שתי סנקציות.

עופר שרון: אי ניהול ספרים או ניהולם בסטייה מהותית באופן שלא ניתן לעמוד על מחזור העסקאות.

משה גפני: אבל זה לא מנוסח כך.

עופר שרון: זה נמצא בסעיף 95.

עופר שרון: יש סנקציה אזרחית בשל אי ניהול ספרים כדין.

עופר שרון: כאן אנחנו נמצאים במישור אחר.

עופר שרון: כאן אנחנו נמצאים במישור של שומת העסקאות של העוסק ואנחנו אומרים שנכיר גם בתשומות למרות שהוא למעשה העלים אותן, אבל אנחנו גם חייבים לגרום לאיזושהי סנקציה במישור האזרחי.

עופר שרון: תבינו, אם לא תהיה סנקציה על ההעלמות, אם הוא יעלים ולא ייתפס, אז טוב לא וגם אם הוא נתפס.

שגית אפיק: השאלה אם לא צריך להוסיף כאן, וגם בסעיף הקודם, שיש חשד.

שגית אפיק: מה גדר שיקול הדעת שלכם, חשד סביר להעלמות מס.

איריס וינברגר: כאשר מדובר על אי ניהול ספרים בכלל.

איריס וינברגר: קודם כל, אנחנו מדברים כאן - וועדת הכספים מאוד בקיאה בזה – על סנקציות אזרחיות.

איריס וינברגר: לא כל אחד במדינת ישראל, אנחנו שמים אותו מאחורי סורג ובריח.

איריס וינברגר: צריך גם מתחם של סנקציות אזרחיות כשאדם לא מנהל ספרים בכלל.

משה גפני: את זה אני הבנתי.

משה גפני: לא צריך להאריך.

משה גפני: אני לא מבין את הנוסח.

משה גפני: אם התיקון שלכם יתקבל, יש שני סעיפים או שתי פסקאות בסעיף 95.

משה גפני: האחת, לא ניהל החייב במס פנקסי חשבונות וכולו, יקבל אחוז אחד מהמחזור.

איריס וינברגר: זה גם קיים היום.

משה גפני: אמרתי בחוק הקיים.

משה גפני: לא ניהל החייב במס פנקסי חשבונות וכולי, יקבל אחוז אחד.

משה גפני: אחרי כן אתם מוסיפים עוד פסקה: לא ניהל החייב במס שהוא עוסק פנקסי חשבונות, יקבל שלושים אחוזים מהתשומות.

איריס וינברגר: יש כאן תוספת.

איריס וינברגר: ובכלל זה הוא לא רשם חשבוניות מס ספציפיות, ונעבור לסיפא.

איריס וינברגר: חשבוניות מס ספציפיות שאני מכירה לו בהן.

משה גפני: אבל כתוב לא ניהל החייב במס פנקסי חשבונות בכלל.

איריס וינברגר: זאת הרישא, נכון.

איריס וינברגר: ובכלל זה שהוא לא ניהל בכלל, הוא לא רשם את אותה חשבונית מס שאני עכשיו הולכת להכיר לו בה.

איריס וינברגר: אני הולכת לאפשר לו לקזז את התשומות בחשבונית הזאת.

משה גפני: אני לא מבין.

משה גפני: אני לא למדתי משפטים ולכן אני לא מבין.

משה גפני: ספי, אתה מבין?

ספי זינגר: כן.

ספי זינגר: אתה רוצה שאני אנסה להסביר?

משה גפני: לא.

משה גפני: אין צורך.

משה גפני: אם אתה מבין, זה בסדר ואני רגוע.

משה גפני: עכשיו כתובים שני סעיפים.

איריס וינברגר: נכון.

ספי זינגר: יש שתי נסיבות בסעיף השני.

משה גפני: אבל מה זה הסעיף השני?

משה גפני: טקסט למדתי לקרוא.

משה גפני: לא ניהל החייב במס שהוא עוסק פנקסי חשבונות או רשימות כפי שנקבע.

משה גפני: לא ניהל בכלל.

משה גפני: לא ניהל בכלל, אנחנו כבר יודעים מהפסקה הקודמת שאתם יכולים להטיל עליו אחוז אחד מס על המחזור.

ספי זינגר: נכון.

משה גפני: אז מטילים עליו אחוז אחד על המחזור.

משה גפני: אני מדבר על שני הסעיפים בחוק.

משה גפני: עכשיו אתם ממשיכים הלאה ואומרים: ובכלל זה קרה לאותו אחד שלא ניהל חשבונות, קרה לו גם שהוא לא רשם חשבונית מס, רשימון יבוא או מסמך אחר ואז אפשר להטיל עליו שלושים אחוזים מהתשומות.

איריס וינברגר: רק אם חשבונית המס הזאת, אני עכשיו באתי ועשיתי לאותו עוסק שומה, שומת עסקאות על המכירות שלו.

משה גפני: על פי ההצעה שלכם אין אפשרות להטיל עליו פעמיים, אחוז אחד על המחזור ושלושים אחוזים על התשומות?

איריס וינברגר: יש אפשרות.

איריס וינברגר: כי זאת נסיבה מאוד ספציפית.

ספי זינגר: צריך לקרוא את החצי השני של הסעיף.

איריס וינברגר: אני מכירה לו בכל התשומות.

רוחמה אברהם-בלילא: אז זה אחוז אחד פלוס שלושים אחוזים.

איריס וינברגר: רק שלושים אחוזים של התשומות שאני הכרתי במאה אחוזים שלהן.

ספי זינגר: זאת תוספת נסיבה.

משה גפני: אתם הבנתם מה ששאלתי?

ספי זינגר: כן.

משה גפני: כי לא קיבלתי תשובה.

רוחמה אברהם-בלילא: זה אחוז פלוס שלושים אחוזים על התשומות.

איריס וינברגר: שהכרתי בהן.

איריס וינברגר: רק אם הכרתי בהן.

איריס וינברגר: אם לא הכרתי בהן, אין קנס.

איריס וינברגר: רק תשומות שהכרתי בהן.

רוחמה אברהם-בלילא: אבל יש קנס אחד של אחוז על המחזור.

איריס וינברגר: זה לא כאן.

משה גפני: אני רוצה לחזור על השאלה.

משה גפני: אני שואל האם כתוצאה מהתיקון הזה שאתם מציעים יכול בן אדם אחד שהוא עוסק לשלם פעמיים.

רוחמה אברהם-בלילא: כן.

משה גפני: את לא הממשלה.

משה גפני: היית הממשלה ובעזרת השם את עוד תהיי, רק שציפי לבני תפסיק לדבר על החרדים.

שי חרמש: זאת המכשלה היחידה?

משה גפני: אני שואל האם כתוצאה מהתיקון בחוק יכול בן אדם שהוא עוסק לקבל עכשיו שני קנסות.

משה גפני: קנס אחד שהוא אחוז אחד מהמחזור וקנס שני שהוא שלושים אחוזים מהתשומות.

משה גפני: האם זה המצב?

איריס וינברגר: כן.

ספי זינגר: זה המצב אבל בגלל שני אירועים שונים.

ספי זינגר: כלומר, על האירוע שהוא לא ניהל את הספרים הוא יקבל אחוז אחד מהמחזור ואז מכוח האירוע הזה יכול להתגלגל אירוע נוסף והוא שהתשומות שהוא לא ניכה במועד, זה היה צריך להיות החצי השני של הסעיף, שלושים אחוזים מסך התשומות שלא ניכה במועד הקבוע על פי המסמכים ואשר הובא בחשבון בקביעת המס או השומה.

ספי זינגר: זה אומר שמדובר כאן לא רק על אדם שלא ניהל ספרים אלא על אדם שלא ניהל ספרים ובא המנהל ועשה לו שומה, אמר שכך וכך היו העסקאות שלו ואז הוא אומר שהוא השתמש בתשומות האלה והאלה לשם העסקאות.

ספי זינגר: על החלק הזה, עד היום בעצם הוא היה מקבל מאה אחוזים.

ספי זינגר: המצב נכון להיום היה שיש לו קנס של מאה אחוזים, לא בהליך של קנס.

רוחמה אברהם-בלילא: אבל לא היה לך את האחוז.

ספי זינגר: לא, הוא היה קיים.

רוחמה אברהם-בלילא: מה שהוא אומר עכשיו זה שבמקום אחוז אחד ומאה אחוזים, זה אחוז אחד ושלושים אחוזים.

ספי זינגר: זה נכון.

ספי זינגר: בעצם המצב הקיים הוא שהיה בלי הליך של קנס.

משה גפני: ספי, תעשה סדר.

משה גפני: אחוז אחד הוא משלם על המחזור.

ספי זינגר: נכון.

משה גפני: עכשיו יש אירוע חדש והוא נוסף בהצעת החוק.

משה גפני: באירוע הנוסף הוא יכול לשלם, אפשר לחייב אותו בתשלום של שלושים אחוזים על התשומות.

ספי זינגר: נכון.

משה גפני: עד כאן בסדר?

ספי זינגר: כן.

משה גפני: מה המצב היום לפני התיקון?

משה גפני: אותו אחד עם האירוע הזה.

ספי זינגר: הוא בעצם היה משלם מאה אחוזים.

משה גפני: אחוז אחד הוא היה משלם על המחזור.

איריס וינברגר: פלוס מאה אחוזים תשומות.

ספי זינגר: הוא היה משלם מאה אחוזים.

איריס וינברגר: היום לא רק שלעתים אנחנו לא מכירים במאה אחוזים שומה.

איריס וינברגר: לפי המצב הקיים, אנחנו גם בשומה יכולים לא להכיר בתשומות וגם בקנס הזה אנחנו קבענו והקלנו גם לגבי הקנס של האחוז האחד שאם הוא יערער לבית המשפט, אנחנו לא נגבה בזמן הזה את הקנסות האלה, גם לגבי האחוז האחד.

איריס וינברגר: נכון להיום בסמכות המנהל לגבות את האחוז האחד ב-DAY ONE, גם אם הוגש ערעור אלא אם קבע בית המשפט אחרת.

איריס וינברגר: אנחנו הופכים את זה בתיקון החוק הזה.

איריס וינברגר: אנחנו מקלים גם בהיבט הזה שהגבייה תיעשה רק לאחר אישור בית המשפט אלא אם הוא יקבע אחרת.

איריס וינברגר: כלומר, יש כאן הקלה נוספת.

פניה קירשנבאום: אם הוא ילך לבית המשפט, זה יעלה לו יותר מאחוז אחד.

פניה קירשנבאום: הוא יוותר על התביעה ויגיד שייקחו את האחוז ושיעזבו אותו.

פניה קירשנבאום: תסתכל על איזה עסק אתה מדבר.

פניה קירשנבאום: אתה לא מדבר על עסק שמגלגל מיליארדים ושיש לו רואה חשבון אלא אתה מדבר על עסק קטן שיש לו שם מכולת.

איריס וינברגר: למה?

איריס וינברגר: יש עסקים שמגלגלים מיליונים והם לא מנהלים ספרים.

שי חרמש: שכחת לומר דבר אחד, שהוא עסק מאוד קטן אלא שהוא לא מדווח על המס וחוץ מזה הכול בסדר.

פניה קירשנבאום: תכף מישהו יחשוב שאני אומרת שבאמת זה לגיטימי לא לדווח.

שי חרמש: אז הוא משלם אחוז.

שי חרמש: מה קרה?

שי חרמש: שידווח.

משה גפני: אני מצטער שאני עקשן ואני מתנצל.

משה גפני: אני לא מצליח להבין.

משה גפני: אני רוצה לדעת מה המצב היום.

ציון פיניאן: הקיבוצניקים משלמים מס?

שי חרמש: משלמים ועוד איך.

שי חרמש: אצלנו אין חשבוניות פיקטיביות.

משה גפני: אנחנו רק משלמים את המים של החקלאים.

שי חרמש: ואחרי כן מקבלים עגבניות בזול.

משה גפני: אין בעיה.

משה גפני: אני אמרתי שלא?

משה גפני: אני הרי הצבעתי בעד.

שי חרמש: נכון.

שי חרמש: אפילו הורדנו את מחיר המטרה הבוקר ב-5.5 אגורות.

משה גפני: אני רק רוצה שתדע, חבר הכנסת חרמש, עם כל הכבוד לך ומכיוון שאני סומך עליך כאיש מקצוע, ואתה יודע את זה, נדמה לי שכאן לא מתנהל ויכוח על דיווח מקוון.

משה גפני: כדאי לך לחשוב על העניין הזה.

משה גפני: יש מגמה במשרד האוצר לדעת הכול על כל האזרחים.

משה גפני: זאת המגמה.

שי חרמש: על עסקיהם.

שי חרמש: לא על הכול.

משה גפני: בסדר.

משה גפני: זה הדיון האמיתי.

משה גפני: קיבלתי מכתב מיאיר רבינוביץ - דרך אגב, אני מאוד אוהב את מנהלי רשות המסים ולא רק אותם אלא את כל הפקידים שכשהם נמצאים בממשלה, הם אומרים דבר אחד, וכשהם יוצאים החוצה, הם אומרים דבר אחר.

רוחמה אברהם-בלילא: בדיוק ההפך.

משה גפני: מכתב יוצא מהכלל.

משה גפני: הוא אומר שהאיזון בין לדעת על האזרחים לבין גביית מס אמת, האיזון לא נשמר בחוק הזה.

משה גפני: זה טוען יאיר רבינוביץ, נציב המס.

משה גפני: כדאי שתחשוב על העניין הזה.

משה גפני: תאמין לי, אני רוצה שיגבו מס אמת אבל זה לא הדיון.

משה גפני: הדיון הוא על איך תיראה פני החברה כאן.

משה גפני: הם הביאו לנו בחוק ההסדרים את חוק העברת מידע ברשויות המקומיות, העברת מידע במשרד התעשייה, העברת מידע כאן והעברת מידע שם, דיווח מקוון כאן ואף אחד אל אמר כמה כסף גבו כתוצאה מהדיווח המקוון.

משה גפני: אני מכבד כל עמד.

משה גפני: כל עוד שזה לא עוסק בהדרת נשים, אני כאן.

רוחמה אברהם-בלילא: הם אמרו שזה כמעט לא הצליח.

משה גפני: אני לא אתקדם עד שלא נדע את האמת.

משה גפני: לא איכפת לי שההחלטה תהיה מה שתהיה ויכול להיות שבסוף אני אתמוך בכם, אחרי שאתם תסכימו לפשרה שלי.

משה גפני: אני רוצה לדעת לפי החוק הקיים.

משה גפני: לא ניהל החייב וכולי, אחוז אחד.

משה גפני: אחרי כן יש לי את האירוע שספי דיבר עליו, האירוע הזה קרה ולפי ההצעה הוא צריך לשלם שלושים אחוזים מהתשומות.

משה גפני: מה המצב החוקי היום ואיפה זה כתוב?

משה גפני: אל תגידי לי על בית המשפט.

משה גפני: אם את רוצה שנדבר שיח של בחורי ישיבות, אני מוכן שתצטרפי לעניין אבל בחז"ל כתוב – ואני מדבר בשפה קיצונית מדי – שהרוצה לשקר, ירחיק עדותו.

משה גפני: כלומר, את יכולה ללכת עכשיו לכיוון של בית המשפט שיש הקלה, שפעם היה אפשר להטיל עליו מיד.

משה גפני: אני שאלתי אותך על המקרה הזה.

משה גפני: אל תלכי לבית המשפט בו יש הקלה אלא תגידי כאן.

משה גפני: האם המצב הזה באירוע שעליו מדובר, האם אפשר לחייב אותו לפי החוק הקיים?

איריס וינברגר: במלוא התשומות.

משה גפני: איפה זה כתוב?

איריס וינברגר: סעיף 77: "הגיש חייב במס דוח תקופתי, לדעת המנהל הדוח אינו מלא או אינו נכון, או שאינו נתמך במסמכים או בפנקסי חשבונות כפי שנקבע, רשאי המנהל לשום לפי מיטב שפיטתו את המס המגיע או את מס התשומות של החייב במס".

איריס וינברגר: סעיף 116(א)(1).

משה גפני: רגע.

משה גפני: סעיף 77.

משה גפני: יש ביניכם , מישהו שהוא לא מהממשלה?

איריס וינברגר: נציג לשכת עורכי הדין לא הגיע כי אני חושבת שהצלחנו לשכנע אותם שזה נכון.

משה גפני: בין האורחים אין ?

עופר מנירב: שאני אביא לכאן את לשכת עורכי הדין והם יאמרו אחרת?

משה גפני: אם אתה יכול לעשות את זה, זה יהיה מעניין אבל אנחנו בחנוכה ולא בפורים.

איריס וינברגר: אני לא יודעת למה הם לא הגיעו.

איריס וינברגר: אני יודעת שני דברים.

קריאה: נציגי לשכת עורכי הדין לא נמצאים כאן היום, אבל לי לא ידוע על הדברים האלה ולא עדכנו אותי.

איריס וינברגר: אני דיברתי בטלפון לפני שבוע.

משה גפני: לא משנה.

משה גפני: אני מאמין לך.

משה גפני: הכול בסדר.

משה גפני: אם לשכת עורכי הדין חושבת להביע עמדה, היא צריכה לבוא.

משה גפני: אני אמרתי שיכול להיות שאנחנו נצביע.

משה גפני: אין בעיה.

משה גפני: אני פשוט רציתי לדעת לגבי הסעיף הזה.

משה גפני: שגית, אולי את יודעת.

משה גפני: סעיף 77, זה באמת כך?

ספי זינגר: פלוס סעיף 116.

איריס וינברגר: עכשיו אני רוצה להקריא את סעיף 116(א)(1) שקיים היום ושאנחנו מבטלים אותו.

איריס וינברגר: סעיף 116(א)(1) קובע שלמרות הסמכות בסעיף קטן (א) להאריך מועדים – אני רק אומר שמס תשומות אפשר לנכות עד שישה חודשים לפי סעיף 38.

איריס וינברגר: בא סעיף 116 וקובע סמכות הארכת מועדים.

איריס וינברגר: סעיף 116(א)(1) קובע שהמנהל רשאי להאריך את המועד לניכוי מס תשומות לתקופה שלא תעלה על 18 חודשים ואם הוכח להנחת דעתו שאי ניכוי מס על תשומות במועד המקורי לא נבע מרשלנות, הוא רשאי להאריך – אני קצת מדלגת – את המועד שלא יעלה על חמש שנים.

איריס וינברגר: זאת אומרת שמי שלא ניהל ספרים, אין כאן רשלנות ולגביו יש לי בעיה עם הסמכות להאריך את התשומות.

משה גפני: בסדר.

משה גפני: יש הערות לעניין הזה?

משה גפני: אין.

משה גפני: תמשיכי.

איריס וינברגר: אני מזכירה שהקראתי לפרוטוקול תיקון שסוכם עם נציגי לשכת עורכי הדין.

איריס וינברגר: תיקון שעליו הסכמנו.

משה גפני: אני אומר לפרוטוקול שאני מאמין לעורכת הדין איריס וינברגר.

משה גפני: כל גוף שרוצה להביע עמדה אחרת, מוזמן להביע את עמדתו.

משה גפני: מותר שיהיו חילוקי דעות.

שגית אפיק: לגבי הערעור.

שגית אפיק: הערעור יתנהל בסוף בבית המשפט המחוזי.

שגית אפיק: תסבירי לי את היחס בין הערעור לבין הערר בוועדה.

איריס וינברגר: מאחר שעל הקנס לפי סעיף קטן (א) של אחוז אחד אפשר להגיש ערר לוועדה, אנחנו, בגלל שכאן מדובר על שומה שתהיה, רצינו שהערעור כאן על אי ניכוי התשומות יהיה – ואי ניהול הספרים כאן בקנס הזה – לבית המשפט המחוזי.

איריס וינברגר: יכול היה להיות מצב של סוג של מרוץ סמכויות, למי אני הולך, לוועדה או לבית המשפט וכולי.

איריס וינברגר: כאן סוכם ביד אחת עם משרד המשפטים שאנחנו באמת נבהיר את כל השלבים.

איריס וינברגר: אם הוא הגיש ואנחנו לא רוצים לקחת ממנו את היכולת להגיש ערר לוועדה לקבילות פנקסים על הקנס של האחוז אחד, אז ככל שנשמעו כבר הראיות, אז בית המשפט המחוזי ימתין לוועדה.

איריס וינברגר: אם לא נשמעו הראיות, נכון יותר לדעתנו שכל הדיונים יתנהלו בבית המשפט המחוזי.

איריס וינברגר: זה ההסבר לסעיף.

שי חרמש: את האחוז אחד אפשר לגמור בוועדה?

איריס וינברגר: כן.

שגית אפיק: אבל אם יש גם וגם?

עופר מנירב: אם יש גם וגם, אי אפשר.

שגית אפיק: אם יש גם וגם, אז לא.

שגית אפיק: אם יש גם וגם, הולכים לבית משפט מחוזי.

שגית אפיק: זאת אומרת, אם יש לך גם א6ת האחוז אחד וגם את השלושים אחוזים.

שגית אפיק: אם פוסלים לו, לאן הוא היה הולך על זה?

איריס וינברגר: על הקנס הוא יכול ללכת לוועדה.

איריס וינברגר: על הקנס, זאת בחירה שלו.

איריס וינברגר: הוא יכול להחליט אם הוא הולך לוועדה או הולך לבית המשפט.

שגית אפיק: היום.

איריס וינברגר: היום.

איריס וינברגר: על השומה הוא היה הולך לבית המשפט.

איריס וינברגר: לכן במרבית התיקים במע"מ, הכול מתנהל בבית המשפט המחוזי.

איריס וינברגר: יש מקרים בודדים, עשרה מקרים בשנה, משהו ממש מינורי שמתנהל היום בוועדת ערר לעניין תיקים במע"מ, לעניין פסילת ספרים במע"מ.

רוחמה אברהם-בלילא: אני רוצה לפתוח סוגריים ולומר משהו.

רוחמה אברהם-בלילא: בישיבה דנו לא מעט במכתב שהונח לפנינו וזה היה מכתבו של שר התעשייה והיום אנחנו כאילו מתעלמים מהסוגיה הזאת כי אין אף אחד ממשרד התעשייה, מהרשות לעסקים קטנים.

רוחמה אברהם-בלילא: אנחנו רבים כבר על אחוזים אבל מתעלמים ממסמך שהונח כאן לפנינו ובו הובעה התנגדות.

רוחמה אברהם-בלילא: משכתם את המכתב שלכם משבוע שעבר?

רוחמה אברהם-בלילא: אנחנו נכנסים לסעיפים עצמם אבל משרד התעשייה שהביע התנגדות אמיתית, פתאום שותק.

רוחמה אברהם-בלילא: מה קרה?

משה גפני: הוא מוזמן להגיד את עמדתו.

משה גפני: הערתך נרשמה.

משה גפני: אגב, אתם לא חייבים.

משה גפני: כרצונכם.

משה גפני: אנחנו ועדה פלורליסטית.

רוחמה אברהם-בלילא: כי המכתב הזה היה די משמעותי בשבוע שעבר.

משה גפני: אנחנו פלורליסטים.

משה גפני: מאפשרים לכל אחד לשתוק.

משה גפני: אנחנו לא מכריחים אף אחד להתערב.

ניר בן אהרן: אני מהסוכנות לעסקים קטנים, משרד התמ"ת.

ניר בן אהרן: לגבי מע"מ במזומן, אם יהיה חיוב – לא רשות אלא חיוב – על עסקים לדווח ולקבל מע"מ במזומן, זה ישפר את מוסר התשלומים במשק.

משה גפני: אתם בעד שיהיה חיוב.

ניר בן אהרן: לכן חיוב כזה יתרום.

רוחמה אברהם-בלילא: אתה מדבר על הסעיף הראשון.

ניר בן אהרן: אני מדבר על הסעיף של מע"מ על בסיס מזומן.

רוחמה אברהם-בלילא: ולגבי הסעיף השני, האחוז פלוס שלושים אחוזים תשומות, מה אתה אומר על זה?

ניר בן אהרן: לגבי זה אין לנו כרגע עמדה.

קריאה: יש עמדה.

קריאה: עמדת ממשלה.

איריס וינברגר: יש עמדת ממשלה.

רוחמה אברהם-בלילא: בסדר, אבל שר התעשייה מתנגד.

משה גפני: אנחנו ממשיכים.

משה גפני: פסקה (2).

איריס וינברגר: (2) אחרי סעיף קטן (ב) יבוא: "(ב1) על החלטת המנהל לפי סעיף קטן (א1) רשאי העוסק להגיש ערעור לפני בית המשפט המחוזי, בתוך שלושים ימים מיום שהודיע לו על ההחלטה.

איריס וינברגר: (ב2) הוגש ערעור לבית המשפט המחוזי לפי סעיף קטן (ב1) על החלטת המנהל להטיל קנס לפי סעיף קטן (א1) - (1) והיה תלוי ועומד, באותו מועד, ערעור הנובע מאותן נסיבות, שהוגש לבית המשפט המחוזי לפי סעיף קטן (ב), על החלטת המנהל להטיל קנס לפי סעיף קטן (א) – ידון בית המשפט בערעורים במאוחד.

איריס וינברגר: זה אם כבר הוגש ערעור על השומה.

משה גפני: ערעור הנובע מאותן נסיבות, משמעו על שני הדברים.

איריס וינברגר: כן.

איריס וינברגר: לדון ביחד.

משה גפני: לא לדון ביחד אלא שאפשר להטיל קנס ביחד.

איריס וינברגר: זה קנס אחד.

איריס וינברגר: כן, והקנס של האחוז אחד בערעור אחד.

משה גפני: שזאת החמרה.

איריס וינברגר: לא.

משה גפני: זאת החמרה.

איריס וינברגר: השלושים אחוזים, זאת הקלה.

משה גפני: תגידו מה שאתם רוצים, אבל זאת החמרה.

קריאה: החמרה עם העבריינים.

משה גפני: החמרה עם העבריינים, זה מה שהתכוונתי, אבל החמרה.

איריס וינברגר: אנחנו רואים בזה הקלה.

רוחמה אברהם-בלילא: אתם מקלים עם העבריינים?

איריס וינברגר: כן.

איריס וינברגר: חד משמעית.

משה גפני: איפה המלחמה בהון השחור?

משה גפני: ברשות המסים דיברו על החמרה עם העבריינים.

קריאה: תלמידי חכמים יגידו לנו אם זאת החמרה או הקלה.

איריס וינברגר: אנחנו רואים בזה הקלה עם העבריינים אבל אנחנו רואים בזה הקלה נכונה.

איריס וינברגר: (2) והיה תלוי ועומד, באותו מועד, ערר הנובע מאותן נסיבות, שהוגש לוועדה לקבילות פנקסים לפי סעיף קטן (ב), על החלטת המנהל להטיל קנס לפי סעיף קטן (א), וטרם הסתיימו להישמע טענות הצדדים בערר – יועבר הערר לבית המשפט המחוזי הדן בערעור לפי סעיף קטן (ב1), שיידון בהם במאוחד.

איריס וינברגר: הסתיימו להישמע טוענות הצדדים בערר אך טרם נתנה הוועדה לקבילות פנקסים את החלטתה בערר – לא יחול הדיון לפני בית המשפט המחוזי בערעור לפי סעיף קטן (ב1), עד להחלטת הוועדה בערר.

איריס וינברגר: ואולם אם המערער על החלטת המנהל להטיל קנס לפי סעיף קטן (א1) טרם הגיש, במועד הגשת הערעור כאמור, ערעור או ערר בעניין החלטת המנהל להטיל קנס לפי סעיף קטן (א), יגיש גם את הערעור בעניין זה, על אף הוראות סעיף קטן (ב), לבית המשפט המחוזי, שידון בערעורים במאוחד".

איריס וינברגר: (3) בסעיף קטן (ג), במקום "אינה דוחה" יבוא "דוחה".

איריס וינברגר: (4) בסעיף קטן (ה), במקום "לפי סעיף קטן (ב)" יבוא "לפי סעיף זה".

איריס וינברגר: זאת ודאי הקלה גם לעניין הקנס של האחוז אחד.

משה גפני: איפה יש הקלה?

משה גפני: כבר מהבוקר אני מחפש אותה.

איריס וינברגר: בסעיף קטן (ג), במקום "אינה דוחה" יבוא "דוחה".

איריס וינברגר: זאת אומרת, היום אנחנו מפעילים הליכי גבייה על קנס על אי ניהול ספרים של אחוז אחד אחרי שאנחנו מטילים אותו.

איריס וינברגר: מחר צריך יהיה להמתין להכרעת בית המשפט או ועדת הערר בעניין.

איריס וינברגר: הגענו לסעיף 4.

משה גפני: אתם רוצים להעיר?

עופר מנירב: שמענו כאן שהעלות היום היא מאה אחוזים.

עופר מנירב: איריס תיקנה את זה ואני מעריך את זה, שזאת לא מאה אחוזים עלות אלא יכולים לעלות מאה אחוזים אבל בדרך כלל הם מאשרים את מלוא התשומות היום בפועל בדיונים,.

עופר מנירב: גם בית המשפט אמר את דברו.

עופר מנירב: כאשר לוקחים את העסקאות, נותנים לקזז את התשומות.

עופר מנירב: כך שאלה שלושים אחוזים אקסטרה, נוסף.

עופר מנירב: זה לא לעומת המצב היום של מאה אחוזים.

עופר מנירב: אין היום מאה אחוזים בפועל וזה חד משמעית.

רוחמה אברהם-בלילא: כמה יש היום?

עופר מנירב: היום מכירים במלוא התשומות ברוב המקרים, אבל לא תמיד.

עופר מנירב: ברוב המקרים מכירים כנגד עסקאות ברוב התשומות.

עופר מנירב: איריס, אני צודק?

איריס וינברגר: יש הרבה מאוד מקרים בהם לא מכירים בתשומות ובית המשפט העליון השאיר את הסוגיה הזאת בצריך עיון.

עופר מנירב: ברוב המקרים מכירים?

משה גפני: אני רוצה לשאול אותך על פי המצב הקיים.

משה גפני: איריס הביעה את עמדתה.

משה גפני: היא אמרה את המצב הקיים ואני שואל אותך.

משה גפני: לפי החוק הקיים – לא המוצע – אני יכול לקבל?

משה גפני: אני לא ניהלתי חשבונות והייתי באירוע של ספי, האם אני יכול לקבל היום על פי החוק הקיים אחוז אחד על המחזור ושלושים אחוזים על התשומות?

עופר מנירב: לא.

עופר מנירב: היום תקבל רק אחוז אחד על המחזור.

עופר מנירב: השלושים אחוזים לא קיימים.

עופר מנירב: מה שמנסים להגיד כאן היום שכביכול המצב יותר גרוע, שהיום כביכול לא מכירים לך במאה אחוזים מהתשומות, בפועל זה לא נמצא.

עופר מנירב: בפועל בשטח מכירים לך ברוב המקרים במלוא התשומות.

משה גפני: ואם מכירים לי במלוא התשומות?

עופר מנירב: אז זה אפס.

עופר מנירב: נשאר האחד ואפס.

משה גפני: זה המצב היום.

עופר מנירב: זה המצב היום ברוב המקרים.

עופר מנירב: אני אגיד שיש מקרים קיצוניים שלא מגיעים למאה אחוזים.

עופר מנירב: זה נכון.

עופר מנירב: במקרים של עבריינים מועדים או כל מיני דברים כאלה, לא מכירים גם במאה אחוזים ובצדק.

שגית אפיק: השלושים אחוזים עכשיו יחולו לא רק על המועדים אלא על כולם?

עופר מנירב: יחולו על כולם.

עופר מנירב: דבר נוסף כבודו, אמרו לנו והסבירו לנו, לכם ולנו, שזה מיועד לכאלה שהעלימו את ההוצאות כדי שלא ידעו על ההכנסות שלהם, אבל זה לא מה שכתוב.

עופר מנירב: כשביקשנו שיבהירו את זה, לא הסכימו.

משה גפני: מה עוד?

עופר מנירב: נניח שרוצים להטיל כאן קנס, למה שלושים אחוזים?

עופר מנירב: הרי זה דרקוני השלושים אחוזים.

משה גפני: כמה אתה מציע?

עופר מנירב: עשרה אחוזים שזה גם הרבה, אבל עשרה אחוזים.

עופר מנירב: למה שלושים אחוזים?

משה גפני: איריס, למה שלושים אחוזים?

איריס וינברגר: אנחנו חושבים ששלושים אחוזים זה מעט.

איריס וינברגר: יש הרבה מקרים שאנחנו לא מכירים בהם בתשומות.

איריס וינברגר: לא כל המקרים הגיעו לבית המשפט.

איריס וינברגר: אני אומר עוד משהו.

איריס וינברגר: בחודשים האחרונים התחלנו להכיר.

משה גפני: אני אתך כל הזמן, אז בואי תשאירי את המצב הקיים.

איריס וינברגר: אני אומר היכן הבעיה במצב הקיים.

משה גפני: מהבוקר אני רוצה לשמוע את זה.

איריס וינברגר: אנחנו רואים בעיה במצב הקיים שמדובר כאן בסוג של ענישה שהיא ענישה אזרחית של שומה.

איריס וינברגר: כאשר מדובר על סנקציה, אנחנו אוהבים שהיא תופיע כסעיף של סנקציה.

משה גפני: הבנתי.

משה גפני: את זה בדיווח המקוון אתם שמים כנטל על ראשינו?

משה גפני: הבנתי.

איריס וינברגר: אנחנו גם רוצים אחידות בין הממונים כך שממונה מסוים לא מכיר בתשומות בכלל וממונה אחר כן.

משה גפני: הבנתי.

משה גפני: עכשיו אני אסכם את מה שעלה כאן בדיון.

משה גפני: לכם לא איכפת מהפריימריס שלי, זה מובן, ומה שאתם מציעים זה כלהלן.

משה גפני: אתם מביאים את הדיווח המקוון שיש לנו אתו כאב ראש מכאן ועד להודעה חדשה ומכניסים כמה סעיפים.

משה גפני: המצב הקיים הוא שאת העבריינים הכבדים אותם כולנו מחפשים, אתם מטפלים בהם היום, אתם יכולים להטיל עליהם מאה אחוזים, אתם יכולים לעשות להם על פי החוק הקיים את הסנקציות הכי גדולות.

משה גפני: אתם אוהבים לחיות בעולם ברור – ואין לי טענות, אני בעד להיות בעולם ברור ולכן כל הזמן אני משנן לעצמי מה אתם מבקשים לעשות היום – ולכן אתם מכניסים בחוק הזה, כדי שלכם יהיה נוח לחיות במקום ברור, לחייב גם אתה שהם לא עבריינים מועדים אלא אנשים רגילים.

איריס וינברגר: סיטואציה של אי ניהול ספרים בכלל או ניהול בסטייה מהותית, אלה עבריינים מועדים.

שי דותן: עם אנשים תמימים אנחנו לא מתעסקים.

משה גפני: הוא לא ניהל ספרים, החוק מחייב אותו לשלם אחוז אחד מהמחזור.

משה גפני: נכון?

איריס וינברגר: כן.

משה גפני: זה המצב הקיים.

משה גפני: עכשיו אתם הלכתם לתשומות.

משה גפני: למה?

משה גפני: הסברתם.

שי דותן: כי הוא העלים אותן.

משה גפני: לא.

משה גפני: כי יש עבריינים גדולים שאתם גם היום מטילים עליהם קנסות כבדים אבל אתם רוצים שזה יהיה ברור בחוק.

ספי זינגר: יש כאן משהו יותר מברור.

ספי זינגר: זה לא נכון שנטיל קנס של מאה אחוזים ואנחנו לא קוראים לו הליך של קנס אלא באיזשהו הליך בירוקרטי.

משה גפני: אבל עושים את זה.

ספי זינגר: כן, אבל זאת הסיבה בגינה אנחנו רוצים לתקן.

משה גפני: הבנתי.

משה גפני: את זה אמרתי.

משה גפני: המינוחים שלי הם לקוחים מעולם הדמיון אבל זה המינוח בו השתמשתי.

משה גפני: זה ברור לגמרי.

משה גפני: את כל זה מכניסים בדיווח המקוון שאנחנו מתווכחים על ארבעה מיליון ועל ה-2.5 מיליון ושר האוצר קורא לי החוצה ובלילה לא נותנים לי לישון.

משה גפני: זאת אומרת, אני בלאו הכי לא ישן.

משה גפני: כל הזמן אני במשא ומתן.

משה גפני: זאת שיטה פסולה של הממשלה לאורך כל הדרך.

משה גפני: זאת מהותו של חוק ההסדרים.

משה גפני: רוצים לדבר על הדיווח המקוון?

משה גפני: בואו נדבר עליו.

משה גפני: מה אתם מכניסים כאן סעיפים אחרים?

משה גפני: תביאו א ותו בחקיקה נפרדת.

איריס וינברגר: גם הסעיפים האחרים הם סעיפים.

משה גפני: הרי בסוף אם אני אגיע לפשרה על הנושא של הדיווח המקוון, לזה אני כבר לא אשים לב.

משה גפני: זה מה שאתם רוצים.

משה גפני: למה לא בנפרד?

משה גפני: אני לא מבין, אתה, משרד המשפטים, למה לא בנפרד?

משה גפני: למה הכנסת לא צריכה לתת את דעתה באופן יסודי לסעיף כזה?

משה גפני: יכול להיות שאתם צודקים, אני בכלל לא מתווכח.

ספי זינגר: אלה תיקונים נכונים.

משה גפני: נכניס את זה בדיווח המקוון.

משה גפני: מה הקשר בין זה לדיווח המקוון?

ספי זינגר: אלה תיקוני חקיקה.

איריס וינברגר: הכול עוסק במע"מ.

ספי זינגר: אלה תיקונים לחוק מע"מ.

ספי זינגר: יש כאן סדרה של תיקונים.

משה גפני: הבעיה שלי היא שאני 23 שנים בכנסת ועברתי 22 חוקי הסדרים.

משה גפני: כל פעם אתם מסבירים אותו הדבר וכל פעם אנחנו שואלים את אותן שאלות.

משה גפני: כל פעם אתם מנצחים וכל פעם אנחנו מפסידים.

רוחמה אברהם-בלילא: אבל הפעם לא אלא אם כן גם הפעם אתה מתכוון להפסיד.

משה גפני: את הסעיפים האלה היה צריך להביא עכשיו?

משה גפני: אי אפשר היה להביא אותם בעוד חודש?

משה גפני: אני אומר לך, סתם טקטית.

משה גפני: אתם הייתם צריכים לקחת אותי כיועץ תקשורת או כיועץ יחסי ציבור.

משה גפני: אם את הסעיפים האלה הייתם מביאים בנפרד, לא היו כל כך הרבה חברי כנסת בדיון.

משה גפני: למה נמצאים כל חברי הכנסת?

משה גפני: למה זה הפך להיות דיון?

משה גפני: בגלל הדיווח המקוון.

משה גפני: הכנסתם את כל זה בתוך הקל וחומר הזה ונסתבך כולנו יחד.

רוחמה אברהם-בלילא: אלה עוד כבשים לדיר.

משה גפני: זה היה הייעוץ בחינם.

שי דותן: אנחנו באנו כדי להקל בדיווח.

רוחמה אברהם-בלילא: הם באו להקל על הכול.

רוחמה אברהם-בלילא: הם באו להקל על עבריינים.

איריס וינברגר: נעשה קנס של מאה אחוזים.

רוחמה אברהם-בלילא: אל תקלו עם העבריינים.

רוחמה אברהם-בלילא: תקלו עם אותם אנשים שלא עוברים על החוק.

שי דותן: אנחנו אתכם.

איריס וינברגר: בדחילו ורחימו אנחנו עובדים השנה על ניסוח שבאמת בא להבהיר את הסיטואציה, שלא יצא מצב שמישהו במקרה שכח חשבונית, שעליו נטיל את הקנס.

איריס וינברגר: באמת חשבנו שהתיקונים האלה הם תיקונים שרק יביאו לבהירות, לשקיפות, להתנהלות נכונה ואחידה של הרשות בסיטואציה הזאת.

איריס וינברגר: אני חייבת לומר שלא היה כאן ניסיון של גניבת סוסים, להעביר קנס עם תיקון כזה ותיקון כזה.

משה גפני: אני אומר באופן חד משמעי שמהיכרותי בתקופה הזאת את רשות המסים, אני אומר את זה בכל הרצינות ולא בציניות, כוונות אנשי רשות המסים היא לטובה.

משה גפני: אין בכלל ויכוח.

משה גפני: אני אומר את זה לראשונה בחנוכה בלי ציניות.

משה גפני: עד עכשיו דיברתי בציניות, גם בהרצאות שלי.

משה גפני: אנחנו חולקים עליכם.

משה גפני: אנחנו סבורים אחרת אבל אתם באמת מתכוונים לטוב.

משה גפני: אני לא אומר לגבי הנושא הזה ספציפית אלא לגבי כל הנושאים.

משה גפני: אני לא חולק עליכם בנושא הספציפי הזה, רק בכל הנושאים.

משה גפני: נמשיך.

איריס וינברגר: 4.

איריס וינברגר: תיקון סעיף 97 בסעיף 97 לחוק העיקרי, במקום "או כפל מס", יבוא "כפל מס או קנס לפי סעיף 95".

איריס וינברגר: בגלל שדחינו את מועד התשלום של הקנס, אנחנו מוסיפים לו הפרשי הצמדה וריבית.

איריס וינברגר: 5.

איריס וינברגר: תיקון סעיף 116 בסעיף 116 לחוק העיקרי – (1) בסעיף קטן (א), אחרי "לשיעורין" יבוא "ובלבד שלא יאריך את המועד לניכוי מס תשומות לפי סעיף 38(א) לתקופה העולה על חמש שנים".

איריס וינברגר: סעיף קטן (א1) – בטל.

שגית אפיק: לפי איזה שיקולים תעשו את ההארכה הזאת?

איריס וינברגר: יש כאן שני ערוצים שהם ערוצים נפרדים.

איריס וינברגר: קודם כל, בערוץ של השומה, כאשר אנחנו נעשה שומה של עסקאות שמבוססת על תשומות, אנחנו נאריך את המועד, נכיר בתשומות ונטיל את הקנס.

איריס וינברגר: זאת הכוונה שלנו, של שלושים אחוזים בלבד.

איריס וינברגר: כאשר אנחנו מדברים בסיטואציות אחרות, עוסקים יבואו אלינו בשלב מאוחר ויבקשו להכיר בתשומות, ככל שאנחנו לא נראה כאן חוסר תום לב וככל שלא נראה כאן משהו שהוא היה מכוון והוביל לדברים אחרים, להעלמת עסקאות וכולי, המטרה של התיקון הזה, הנטייה היא להאריך את המועד ולא לא להאריך אותו.

שגית אפיק: ממתי יש הפרשי הצמדה וריבית?

איריס וינברגר: אין הפרשים.

איריס וינברגר: מנכים נומינאלית.

איריס וינברגר: אין הפרשי הצמדה וריבית.

שגית אפיק: לסעיף הקודם, לסעיף 97 כשאת עושה הפרשי הצמדה וריבית.

איריס וינברגר: ממועד ההטלה ועד מועד התשלום.

שי חרמש: מה מועד ההתיישנות החדש?

איריס וינברגר: יש חצי שנה לנכות תשומות ויש סמכות לממונים להאריך עד חמש שנים.

משה גפני: בסדר.

משה גפני: סעיף 6.

איריס וינברגר: כאן זאת לא הקלה.

איריס וינברגר: 6.

איריס וינברגר: תיקון סעיף 117 בסעיף 117(א) לחוק העיקרי, בפסקה (10), בסופה יבוא "או הכניס או הוציא טובין בניגוד להוראות לפי סעיף 129א".

איריס וינברגר: סעיף 129א מסמיך את השרים לקבוע מועדים מסוימים להכניס ולהוציא טובין במעברים בין ישראל לבין הרשות הפלשתינאית.

משה גפני: מה המצב החוקי היום?

איריס וינברגר: נכון להיום אין עדיין הוראות שקובעות.

משה גפני: מה המצב היום אם אני מכניס ומוציא טובין במעברים?

איריס וינברגר: אי אפשר להטיל קנס מינהלי.

איריס וינברגר: נכון להיום המצב בלי התיקון הזה, זה לא קיים כעבירה ולכן גם אי אפשר להטיל קנס מינהלי.

משה גפני: מה זאת אומרת במעברים?

משה גפני: אם אני מביא מירדן?

איריס וינברגר: לא, הרעיון הוא במעברים הפנימיים, בין ישראל לרשות הפלשתינאית.

איריס וינברגר: אנחנו צריכים לפקח שהטובין יוצאים עם חשבוניות, מישראל לרשות הפלשתינאית הם יוצאים עם חשבונית I, חשבונית ישראלית ואחר כך זה קשור להתקזזות בינינו לבין הרשות.

משה גפני: זאת הקלה או החמרה?

איריס וינברגר: אמרתי.

איריס וינברגר: זאת החמרה.

שי חרמש: זאת הגדרת גבולות ברורה.

שי חרמש: עד היום זה פתוח.

איריס וינברגר: כל ההגדרות קיימות בסעיף 129א ושם נקבע שייקבעו הוראות.

איריס וינברגר: ההוראות האלה עדיין לא נקבעו אבל לכשייקבעו ההוראות, אנחנו רוצים את האפשרות להטיל קנס מינהלי.

שי חרמש: הרשות היא המקום הכי טוב למכבסת מס.

שגית אפיק: איפה זה קיים?

איריס וינברגר: בסעיף 117(א)(10).

איריס וינברגר: זה נמצא בתקנות העבירות המנהליות כעבירה מינהלית.

שי חרמש: גפני, זה לא ברור לך שהרשות הפלשתינאית היא המכבסה המרכזית?

משה גפני: אני בכלל לא הבעתי עמדה.

משה גפני: אני כל הזמן בטבלה.

משה גפני: אני עושה את החשבון מה החמרה ומה הקלה.

משה גפני: הם אומרים שזה הדבר היחיד שהוא החמרה.

שי חרמש: והוא הכרחי.

משה גפני: ממשיכים לסעיף 7.

איריס וינברגר: 7.

איריס וינברגר: תיקון חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010) בחוק ההתייעלות הכלכלית (תיקוני חקיקה ליישום התכנית הכלכלית לשנים 20099 ו-2010), התשס"ט-2009 (להלן – חוק ההתייעלות הכלכלית) – (1) בסעיף 171 - (א) בפסקה (4)(א) - (1) בסעיף קטן (א) של סעיף 69, המובא בה - (א) אחרי פסקה (2) יבוא: "(2א) סכומן הכולל של כל חשבוניות העסקה שהמועד להוצאתן חל בתקופת הדוח, אף אם העוסק הופטר מהוצאת חשבוניות, וסכום המס הכולל הנובע מהן".

איריס וינברגר: (ב) בפסקה (3), במקום "כל רשימוני היבוא" יבוא "כל רשימוני היצוא וכל מסמך אחר שאישר המנהל לפי סעיף 30(א)(1)" ובסופו יבוא "של כל אחד מסוגי המסמכים כאמור".

איריס וינברגר: (ג) במקום פסקה (4) יבוא: "(4) כל חשבוניות המס, רשימוני היבוא וכל מסמך אחר שאישר המנהל לפי סעיף 38(א), שהעוסק דורש בדוח לנכות על פיהם מס תשומות לפי הסעיף האמור, וסכומם הכולל של כל אחד מסוגי המסמכים כאמור".

איריס וינברגר: (2) בסעיף קטן (א1) של סעיף 69, המובא בה, במקום "וחשבונית קנייה" יבוא "ומסמך אחר שאישר המנהל" במקום "מספרה הסידורי, הסמל שלה לפי הסימן שקבע לה המנהל, תאריכה, סכומה וסכום המס הנוגע ממנה" יבוא " מספרם הסידורי, הסמל שלהם לפי הסימן שקבע להם המנהל, תאריכם, סכומם וסכום המס הנובע מהם" אחרי "רשימון יבוא" יבוא "ורשימות יצוא" ובמקום "מספרו הסידורי" יבוא "מספרם הסידורי".

איריס וינברגר: (3) בסעיף קטן (א2) של סעיף 69, המובא בה, במקום "וכולן או חלקן" יבוא "או מפירוט המסמכים האחרים שאישר המנהל האמורים באותו סעיף קטן, כולם או חלקם", אחרי "מחשבוניות אלה" יבוא "או בשל סכומו של כל אחד מהמסמכים האחרים, לפי העניין" ואחרי "החשבוניות האמורות" יבוא "או של המסמכים האחרים האמורים, לפי העניין".

איריס וינברגר: התיקון הזה הוא תיקון שבעצם מבהיר.

איריס וינברגר: כשאנחנו ניסחנו את הוראות הנוהל אחרי התיקון הקודם, ומאחר שיש לנו כבר שנתיים של ניסיון מה אנחנו בעצם דורשים בדוח המפורט, איזה דברים נכנסים, איך בדיוק מגדירים אותם – אנחנו בעצם כאן הכנסנו את כל הדברים שנמצאים היום בדוח המפורט.

שי חרמש: רשימוני יבוא לא היו עד היום?

איריס וינברגר: הם היו במקום אחד.

איריס וינברגר: אנחנו עשינו כאן חלוקה אחרת בין רשימוני יצוא ומסמכים אחרים לבין חשבוניות של תשומות ורשימוני יבוא שהם סוג של תשומה.

שי דותן: לשאלתך – כן, הם היו.

איריס וינברגר: כמו שהוא מוגש כבר היום לגבי ארבעה מיליון, ראינו מה בדיוק בפרקטיקה הנתונים אותם אנחנו דורשים, מה בדיוק התוכנות עושות, מה בדיוק הנתונים שאנחנו מקבלים ובהתאם לזה תיקנו את החקיקה הזאת.

שגית אפיק: כשקוראים את החקיקה, זה נראה כאילו אתם עושים חובות חדשות לדיווח.

שגית אפיק: אתם מעגנים את מה שעשיתם היום לגבי ארבעה מיליון.

איריס וינברגר: כן.

עופר מנירב: אם כך, כנראה שאני לא מבין ואולי יסבירו גם לי.

משה גפני: גם אתה לא למדת ליבה?

עופר מנירב: למדתי ליבה אבל כנראה לא מספיק טוב.

עופר מנירב: כתוב כאן בסעיף (2א): סכומן הכולל של כל חשבוניות העסקה שהמועד לתשואתן חל בתקופת הדוח, אף אם העוסק הופטר מהוצאת חשבונית והמע"מ הנובע מהן.

עופר מנירב: חשבונית עסקה אדוני, לדוגמה, זה שנותן שירות ללקוח שלו ואומר לו שהוא חייב שלם לו מאה שקלים פלוס מע"מ.

עופר מנירב: זאת לא חשבונית.

עופר מנירב: משלם לו הלקוח אחרי ארבעה-חמישה חודשים והוא מוציא לו חשבונית עליה הוא מדווח.

עופר מנירב: חשבונית העסקה היום לא מדווחת ולא צריכה להיות מדווחת למע"מ.

עופר מנירב: זה דיווח מקביל שלא קשור לדיווח המקוון של היום.

עופר מנירב: זה ייצור גם בעיה לפיה לא יוכלו להשוות בין הדיווח הידני שאני מגיש לבין הדיווח המקוון משום שהבסיסים יהיו שונים ויהיו כפילויות כאשר על אותה חשבונית אני אדווח פעמיים.

שי חרמש: הדיווח שאתה מגיש היום הוא על בסיס מזומן.

עופר מנירב: כן.

עופר מנירב: חשבונית אני מוציא על בסיס מזומן.

עופר מנירב: חשבונית עסקה, אני לא מוציא חשבונית כרגע ואני לא צריך להוציא אותה ולא לדווח עליה.

קריאה: גם יכול להיות שהמחיר אחר כך ישתנה.

עופר מנירב: אם הלקוח לא ישלם את כל הסכום, איך אני יודע?

משה גפני: אתם רוצים תשובה או רק לשאול?

משה גפני: בבקשה.

משה גפני: הוא צודק או לא צודק?

איריס וינברגר: מדובר רק על אלה שאתה חייב בקנס בגינם.

איריס וינברגר: אני חושבת שיש כאן איזושהי טעות.

שי דותן: לא, הוא לא צודק.

שי דותן: זאת לא הייתה הכוונה.

עופר מנירב: זה מה שכתוב.

איריס וינברגר: אני אסביר.

שי חרמש: הדוח המקוון הוא רק על המזומן.

משה גפני: איריס, עופר צודק?

משה גפני: לא בניסוח.

משה גפני: את מסכימה עם העיקרון שמה שהוא אומר זה נכון?

איריס וינברגר: במהות מדובר על דיווח על מתן חשבוניות.

משה גפני: את חולקת עליו?

איריס וינברגר: אני חושבת.

משה גפני: אני לא מנסח את השאלה נכון.

משה גפני: ברעיון, במהות, עזבי את הניסוח, את אתו?

משה גפני: שזה לא יהיה כפול וכל מה שנלווה לזה.

איריס וינברגר: זה לא יהיה כפול.

משה גפני: בסדר.

משה גפני: אנחנו ננסח את זה באופן כזה שזה לא יהיה כפול.

איריס וינברגר: זה לא אמור להיות כפול.

איריס וינברגר: צריכה להיות חשבונית עסקה.

איריס וינברגר: מדובר רק על חשבוניות עסקה שהגיע מועד החיוב במס לגביה.

עופר מנירב: אין דבר כזה.

עופר מנירב: אין דבר כזה בכלל.

עופר מנירב: חשבונית עסקה היא לא על סחורות.

עופר מנירב: חשבונית עסקה היא רק כאשר יש תשלום מזומן.

איריס וינברגר: לא, הרי הדוח המפורט הוא גם הדוח התקופתי.

איריס וינברגר: אדם פרטי קיבל שירות מ ועורך הדין מוציא לו חשבונית עסקה ונניח הוא לא מוציא לו חשבונית מס.

איריס וינברגר: אני חוזרת שוב ואומרת שאנחנו לא נדע את הפרטים של אותו אדם פרטי, לא נקבל אותם, אבל על החשבונית הזאת, על עצם זה שיצאה חשבונית בסכום מסוים, צריך לדווח.

עופר מנירב: מה פתאום?

עופר מנירב: על חשבונית עסקה לא מדווחים.

עופר מנירב: מה קרה לכם?

משה גפני: לא יהיה דבר כזה שכאן יצעקו על שנים.

משה גפני: אין דבר כזה.

דורון קופמן: סליחה.

דורון קופמן: אין חשבונית עסקה של עורך דין.

דורון קופמן: הוא לא מדווח לכם והוא לא צריך לדווח לכם.

דורון קופמן: אין ודאות שישולם לו או לא ישולם לו.

דורון קופמן: מועד הדיווח, מועד התשלום, עם קבלת הכסף.

דורון קופמן: הוא מדווח לפי 29 עם קבלת הכסף, אז הוא מוציא חשבונית.

איריס וינברגר: אבל מה אומר סעיף 69 היום?

איריס וינברגר: בדוח תקופתי של עוסק ייכללו סך כל העסקאות שהמועד להוצאת חשבוניות עליהן - לא כתוב חשבוניות מס – חל בתקופת הדוח.

דורון קופמן: אבל חשבונית עסקה היא לא חשבונית.

משה גפני: עופר, מה קרה לך היום?

משה גפני: אני יכול לדעת למה אתם צועקים אחד על השני?

דורון קופמן: הם משנים את כל שיטת הדיווח.

שי חרמש: גם היום מעבירים פעמיים?

שי חרמש: איריס, תני לי להבין.

שי חרמש: היום מדווחים פעמיים גם על חשבונית עסקה וגם על חשבונית מזומן?

איריס וינברגר: לא פעמיים.

איריס וינברגר: מדווחים פעם אחת.

איריס וינברגר: אם הוצאת חשבונית מס, אתה מדווח על חשבונית מס, אבל אם אתה לא מוציא חשבונית מס אלא מוציא רק חשבונית עסקה, אתה בוודאי מדווח.

איריס וינברגר: סעיף 67 לא מחייב עוסק להוציא חשבונית.

גדעון לואיה: אדם פרטי שלא רצה חשבונית מס.

גדעון לואיה: הוצאת לו חשבונית עסקה.

גדעון לואיה: לא מזומן אלא מצטבר.

דורון קופמן: אין חשבונית עסקה במצטבר.

דורון קופמן: אתה טועה.

דורון קופמן: מי שהוציא חשבונית עסקה, זה מי שלא עובד על בסיס מזומן ולכן הוא הוציא חשבונית עסקה.

גדעון לואיה: אתה צודק שזה בדרך כלל.

דורון קופמן: לא בדרך כלל אלא זה הכלל.

איריס וינברגר: עופר, אבל זה לא החוק.

גדעון לואיה: יכולים להוציא לך חשבונית עסקה ולא חשבונית מס.

משה גפני: מה הסוף?

גדעון לואיה: הם טועים.

דורון קופמן: אנחנו לא טועים.

דורון קופמן: בבסיס מצטבר, הוא מוציא חשבונית מס והוא צריך להוציא אותה תוך 14 ימים מיום מסירת הטובין.

דורון קופמן: הוא מוציא חשבונית מס.

דורון קופמן: אין חשבונית עסקה.

איריס וינברגר: סעיף 67 לחוק לא מחייב להוציא חשבונית מס.

איריס וינברגר: אתם מסכימים אתי?

עופר מנירב: אלא על פי דרישת הקונה.

איריס וינברגר: תסתכלו על סעיף 67.

עופר מנירב: אתם חייבתם את הקונה לדרוש חשבונית מס.

עופר מנירב: מזה זה התחיל.

עופר מנירב: זאת ההיסטוריה של חוק מס ערך מוסף.

איריס וינברגר: רק עוסקים ורק מסכומים מסוימים.

איריס וינברגר: בואו נסכים על המהות.

שי דותן: הוא יוציא את החשבונית.

שי דותן: הוא חייב לכלול את זה בדוח התקופתי.

עופר מנירב: לא נכון.

עופר מנירב: הוא יכול להוציא חשבונית אחרי 14 ימים והוא לא חייב לשים בחודש הקודם.

משה גפני: עופר, אני לא מסכים.

עינת וילף: אני רוצה לשאול בנושא הזה.

עינת וילף: אם מישהו מחויב גם וגם, גם חשבונית עסקה וגם חשבונית, הוא מוציא חשבונית עסקה אבל הוא מחויב בחשבונית מס.

משה גפני: עינת, אני רוצה להבין את השאלה שלך.

עינת וילף: אני רוצה לדעת אם תיאור המצב נכון.

עינת וילף: יש אנשים שמוציאים רק חשבוניות עסקה ולא מוציאים חשבוניות.

עינת וילף: יש כאלה שלא מוציאים חשבוניות עסקה אלא רק מוציאים חשבוניות.

עינת וילף: יש כאלה שמוציאים גם וגם.

דורון קופמן: לא, אין מצב כזה.

דורון קופמן: חייבת אחר כך להיות חשבונית מס.

דורון קופמן: חייבת להיות.

עינת וילף: אמרתי, גם וגם.

דורון קופמן: אין מצב של גם וגם.

דורון קופמן: אל תמציאו חוק שלא קיים.

דורון קופמן: אין מצב של גם וגם.

דורון קופמן: גם חשבונית עסקה וגם חשבונית מס, מה שאתם אומרים זה כאילו על חשבונית מס.

שי דותן: אתה לא חייב להוציא חשבונית מס.

דורון קופמן: אני חייב להוציא חשבונית מס כדי לדווח.

דורון קופמן: מה זה לא חייב?

דורון קופמן: אני לא אוציא חשבונית מס, יפסלו לי את הספרים.

שי דותן: החוק לא אומר את מה שאתה אומר.

איריס וינברגר: אני אבהיר שוב.

איריס וינברגר: מדובר כאן על הסכום הכולל של כל החשבוניות עסקה.

איריס וינברגר: מאחר שהדוח המפורט בסופו של יום יהיה הדוח התקופתי, לא יהיו שני דוחות, לכן צריך יהיה לא רק להגיד את חשבוניות המס שאני מפרטת אלא גם צריך איזשהו סך כל מס שצריך לשלם.

משה גפני: תמשיכי.

משה גפני: נחזור לזה אחר כך.

איריס וינברגר: (ב) בפסקה (5), בסעיף 70(ב) המובא בה, במקום הרישה עד המילה "מעוסק" יבוא "מלכ"ר ומוסד כספי שהוצאה להם בתקופת הדוח התקופתי חשבונית מס בשל רכישת נכס או קבלת שירותים מעוסק".

משה גפני: לפי ההצעה שלכם, מלכ"ר יהיה עשרים מיליון.

שי דותן: נכון.

איריס וינברגר: מלכ"ר יהיה עשרים מיליון.

איריס וינברגר: אני תכף אקריא את זה.

שגית אפיק: כאן זה הגשת דיווח מקוון לגבי מלכ"ר.

שי דותן: מלכ"ר בעצם ידווח רק על התשומות שלו.

איריס וינברגר: אולי אני אקריא את הנוסח, כולל העשרים מיליון.

איריס וינברגר: בפסקה (5), בסעיף 70(ב) המובא בה, במקום הרישה עד המילה "מעוסק" יבוא "מלכ"ר שמחזורו בשנה הקובעת עולה על עשרים מיליון שקלים חדשים ומוסד כספי שהוצאה להם בתקופת הדוח התקופתי חשבונית מס בשל רכישת נכס או קבלת שירותים מעוסק - קודם בטעות היה כתוב טובין ואנחנו שינינו את זה לנכס – ואחרי "לפי העניין" יבוא "בסעיף קטן זה מחזור, כהגדרתו בהוראות מס הכנסה, ניהול פנקסי חשבונות על ידי מוסד, התשנ"ב-1992.

איריס וינברגר: השנה הקובעת, שנת המס הקודמת לשנת המס שחלפה.

איריס וינברגר: זה עם התיקון של העשרים מיליון.

איריס וינברגר: סעיף 70(ב), אנחנו רוצים שזאת תהיה הוראת קבע.

איריס וינברגר: שמלכ"ר יהיה רק מעשרים מיליון ומעלה.

איריס וינברגר: כאן אנחנו עוצרים.

איריס וינברגר: אם נרצה מעבר, זה יבוא לחקיקה ראשית חדשה.

משה גפני: אם כן, מלכ"ר זה בסדר.

עופר מנירב: גם לזה הסכמנו אתך.

איריס וינברגר: כן.

איריס וינברגר: זה לפי בקשת חברי הוועדה.

משה גפני: שיהיה רשום בפרוטוקול שזה לפי בקשת חברי הוועדה, אבל אני מוסיף שאתם הכנתם את הצעת החוק הזאת וכתבתם את העשרים מיליון עוד לפני שדיברנו על זה.

איריס וינברגר: זה לפי בקשת חברי הוועדה בישיבה הקודמת.

איריס וינברגר: אני ניסחתי את זה עכשיו כהוראת קבע לבקשת חברי הוועדה.

איריס וינברגר: (ג) בפסקה (13), בסעיף 117(א)(6ב) המובא בה, במקום "בדוח התקופתי" יבוא "בדוח תקופתי, בדוח מיוחד או בדוח שנתי מסכם" ובמקום "לפי סעיף 69(א), (א1) או (א2)" יבוא "לפי סעיפים 69(א), (א1) או (א2), 70(ב) או 71א".

איריס וינברגר: זה אומר שלגבי אי הגשת דוחות אנחנו מרחיבים את העבירה ב-117(א)(6ב) לגבי כלל הדוחות שאנחנו מבקשים שיוגשו אלינו.

איריס וינברגר: אני אומרת שוב שגם העבירה הזאת נמצאת בתקנות שמונחות כבר לפני ועדת החוקה ועוד לא היה דיון בהן.

איריס וינברגר: העבירה הזאת תיקבע כעבירה מינהלית.

שגית אפיק: זאת אומרת שאי אפשר יהיה להמיר אותה בקנס.

איריס וינברגר: היא תובא כקנס מינהלי.

משה גפני: אם זה בוועדת החוקה, למה אתם מביאים את זה לכאן?

איריס וינברגר: צריך שקודם כל זאת תהיה עבירה כדי שיהיה אפשר לקבוע אותה כקנס מינהלי.

משה גפני: עד עכשיו זאת לא עבירה?

איריס וינברגר: הסעיף הזה היה קיים כל הזמן עם 69(א), (א1) או (א2).

איריס וינברגר: אנחנו רק הוספנו את 70(ב) או 71א.

משה גפני: מה אתם רוצים מוועדת החוקה?

משה גפני: אני לא הולך לריב עם דודו רותם.

איריס וינברגר: בוועדת החוקה אנחנו הולכים לדון בכלל על קנסות מינהליים ועל הגובה שלהם.

איריס וינברגר: רוצים לקבוע את זה כעבירה.

משה גפני: ומה זה עכשיו?

איריס וינברגר: נכון להיום אי הגשת דוח לפי 70(ב) או לפי 71א, לא קבוע כעבירה.

שגית אפיק: לפי סעיף 117 זאת עבירה שיש עליה שנת מאסר.

שגית אפיק: הם מבקשים מוועדת החוקה במקביל להפוך את חלק מהעבירות שלהם לעבירות מינהליות כאשר המובן הוא שיהיה אפשר להמיר את המאסר בקנס מינהלי.

שגית אפיק: בין היתר הם רוצים גם את העבירה הזאת כאשר לא פירטת בדוח התקופתי או בדוח המקוון או בדוח השנתי המסכם איזשהו פרט, הם עכשיו מבקשים שאנחנו נקבע את זה כעבירה שאפשר להטיל עליה שנת מאסר ומוועדת החוקה הם יבקשו בהמשך את האפשרות להמיר.

משה גפני: מה היה עד היום?

איריס וינברגר: זה היה עד היום לגבי הדוחות.

שגית אפיק: לגבי הדוח המקוון זה לא היה.

איריס וינברגר: לגבי הדוח המפורט זה לא היה.

עינת וילף: תהיה תקופת ביניים בה אם לא יוגש דוח מקוון, תהיה שנת מאסר?

שגית אפיק: לכאורה כן.

איריס וינברגר: אנחנו מחכים לעבירה המינהלית.

משה גפני: על פי החוק צריך לשלוח אותו לשנת מאסר.

משה גפני: הם באופן וולנטארי לא ישלחו אותו.

שי דותן: לא בטוח.

שי דותן: לא אדוני.

איריס וינברגר: אנחנו מעוניינים שזאת תהיה עבירה מינהלית.

משה גפני: אבל אם בוועדת החוקה לא יספיקו לאשר את זה, היא צודקת.

משה גפני: על פי החוק שאנחנו נאשר כאן, צריך לשלוח אותו לשנת מאסר, אבל אתם לא תשלחו אותו.

משה גפני: זה מה שאתם אומרים.

רוחמה אברהם-בלילא: הם יעברו על החוק.

משה גפני: אני מתנצל שאני אומר את זה בבדיחות הדעת, כי אם ישלחו אותי לבית סוהר, אני לא אצחק.

רוחמה אברהם-בלילא: אני מבינה שהסאגה הזאת תימשך עד 12:00 ואז אתה תחליט מה שאתה רוצה להחליט.

רוחמה אברהם-בלילא: אפשר לחסוך את הזמן הזה.

משה גפני: אנחנו ממשיכים הלאה.

איריס וינברגר: אנחנו נכנסים להוראות השעה ועל מי חל הדוח המקוון.

משה גפני: עופר, בבקשה.

עופר מנירב: אמרה היועצת המשפטית של רשות המסים, של מע"מ, משפט שלא שמתם אליו לב כנראה כי הוא הובלע תוך כדי משפטים.

עופר מנירב: היא אמרה שהדוח המפורט בעתיד יהיה הדוח התקופתי היחיד.

עופר מנירב: זאת אומרת, גם חנות המכולת שעושה מחזור הכי קטן, רק תדווח דיווח מקוון.

משה גפני: מה פתאום?

עופר מנירב: זה מה שהיא אמרה.

משה גפני: היא לא אמרה את זה.

עופר מנירב: זה מה שהיא אמרה.

עופר מנירב: זה יהיה אחר כך בפרוטוקול.

עופר מנירב: זאת הכוונה שלהם.

איריס וינברגר: עופר צודק כי במצב החוקי הקיים ולפי הצעת החוק הזאת, ולפי חוק ההתייעלות שעבר, זה אמור היה לקרות ב-1 בינואר 2012 אבל אנחנו ביקשנו את ה-1 בינואר 2014.

איריס וינברגר: הדוח המפורט אמור להיות הדוח התקופתי.

איריס וינברגר: לא אמורים להיות מוגשים שני דוחות למע"מ אלא דוח אחד, דוח תקופתי שהוא דוח מפורט, כאשר יה סמכות למנהל לקבוע.

איריס וינברגר: קודם כל, לא כל חשבוניות מתחת לסכומים מסוימים, לא צריך יהיה לפרט אותם ולכן בעצם יהיה דוח תקופתי שהוא לא דוח מפורט.

עופר מנירב: יהיה גם וגם?

משה גפני: מי שיהיה לו מחזור של פחות ממיליון שקלים?

שי דותן: כרגע לא חייב.

משה גפני: אני מדבר לפי הצעת החוק.

שי דותן: כפי שקיים עכשיו.

איריס וינברגר: לפי הצעת החוק הנוכחית, לא יצטרך דיווח מפורט.

שי דותן: בשנה הבאה כן.

עופר מנירב: כבודו, להמשיך את המשפט.

עופר מנירב: זאת אומרת שאותו עסק קטן שלא תמיד הולך עם יועץ מס או רואה החשבון ---

משה גפני: אבל אנחנו לא סיכמנו עוד על מה מדובר.

משה גפני: תחזור לשאלה הזאת כשנדע על מי אנחנו מדברים.

עופר מנירב: אין בעיה.

עופר מנירב: כל עסק שמדווח היום, השמיט חשבונית אחת, יכולים לתת לו שנה מאסר, גם אם הוא טעה ולא עשה זאת בכוונה.

שי דותן: גם היום זה קיים.

עופר מנירב: לא בדיווח המקוון.

עופר מנירב: היום זה לא קיים ועכשיו אתה מוסיף את זה.

שי דותן: יושב ראש הוועדה ביקש שלא תצעק עלינו.

עופר מנירב: לא, הוא אמר לא לצעוק על נשים.

שי דותן: אתם מגישים 250 אלף דוחות מתקנים בשנה על חשבוניות שבטעות נשכחו ואנחנו לא עושים מאומה.

משה גפני: איריס, תמשיכי.

עופר מנירב: אני חושב שמה שהם בעצם מציעים, זה דיווח כפול ומכופל ומשולש.

עופר מנירב: יהיה מצב בו או רופא או מהנדס יוציא חשבונית עסקה על סכום של 400 שקלים או 500 שקלים או 700 שקלים ואחר כך חשבונית המס תהיה בסכום יותר נמוך כי ישלמו לו פחות כי הלקוח יתווכח אתו וישלם לו פחות ואז תהיה אי התאמה בין חשבונית המס לאותו לקוח לבין חשבונית העסקה לאותו לקוח.

עופר מנירב: תהיה קטסטרופה בנושא הזה.

שי דותן: התשובה היא חד משמעית שלילית.

שי דותן: אתה על בסיס מזומן לא צריך לדווח את דוחות העסקה שלך.

עופר מנירב: איפה זה כתוב?

שי דותן: אתם יודעים שאנחנו לא רוצים להכביד.

עופר מנירב: אנחנו לא יודעים את זה.

שי דותן: אתם כן יודעים את זה.

שי דותן: אנחנו לא מכבידים.

שי דותן: הדוח המקוון אמור לשקף את הדוח התקופתי, לא להוסיף עליו, לא להכביד עליו ולא לשנות סדרי עולם.

עופר מנירב: אבל הוא משנה.

שי דותן: הוא לא.

עופר מנירב: יכול להיות שהנוסח לא ברור מספיק.

איריס וינברגר: מבחינה משפטית לדעתנו הנוסח הוא ברור מספיק והוא משקף.

עופר מנירב: למה בכלל צריך חשבוניות עסקה?

עופר מנירב: למה צריך דיווח על חשבוניות עסקה?

שי דותן: בהתאם לחוק.

משה גפני: אני יכול לדעת מה קרה כאן היום?

משה גפני: אז מה אם זה נר שישי של חנוכה?

רוחמה אברהם-בלילא: לא, אתה לא יכול לדעת מה קרה היום כי אנחנו כבר לא מבינים.

רוחמה אברהם-בלילא: איבדנו כל קצה חוט.

עופר מנירב: נטען שהדוח צריך להיות זהה.

עופר מנירב: אנחנו נגיע בהמשך היום לכך שדורשים מאתנו לדווח גם על חשבוניות שאנחנו לא רשאים לדרוש את התשומות.

עופר מנירב: איך זה מסתדר עם מה שאתה אומר עכשיו?

עופר מנירב: זה לא מסתדר ובוא נגיד את האמת.

משה גפני: אנחנו בפסקה (2).

איריס וינברגר: (2) בסעיף 174, במקום "1,000,000 שקלים חדשים" יבוא "4,000,000 שקלים חדשים".

איריס וינברגר: סעיף 174 מדבר על שנת 2011.

משה גפני: אתם מבקשים שיהיה דיווח מקוון, לשנות את החוק.

איריס וינברגר: במקום מיליון יהיה ארבעה מיליון.

משה גפני: עד סוף 2011, ארבעה מיליון.

משה גפני: למה?

שי דותן: הקלנו.

דורון קופמן: השנה נגמרה.

דורון קופמן: מה הקלתם?

משה גפני: תגידו לי למה.

משה גפני: מאוד חשוב לי לדעת.

איריס וינברגר: אני אסביר.

רוחמה אברהם-בלילא: איך אתם מסכמים אתם בלי לשתף את יושב ראש הוועדה דווקא בעניין הזה?

רוחמה אברהם-בלילא: מה שנוח לכם, אתם מסכמים.

שגית אפיק: יש חוק.

שגית אפיק: החוק קבע משהו.

איריס וינברגר: אני אסביר.

משה גפני: אין צורך.

משה גפני: אם יש ברשות המסים חילוקי דעות, אין צורך.

שי דותן: אין חילוקי דעות.

איריס וינברגר: לפעמים יש, אבל לא בעניין הזה.

איריס וינברגר: זאת רשות פלורליסטית.

רוחמה אברהם-בלילא: השורה התחתונה היא שנת מאסר.

דורון קופמן: איריס, שנת 2011 נגמרה.

דורון קופמן: למה מתקנים את זה היום?

איריס וינברגר: כי יש חקיקה מסוימת.

דורון קופמן: כלומר, כל מה שעשינו עד היום, לא חוקי.

איריס וינברגר: לא.

איריס וינברגר: לא חוקי?

איריס וינברגר: מה שאנחנו עשינו היה לא חוקי.

איריס וינברגר: אם לא נעביר את התיקון הזה בשנת 2011, מה הדיון?

איריס וינברגר: סנקציות נגד מי, נגד מי שלא הגיש דוח מקוון שהמחזור שלו היה מיליון?

משה גפני: אני יכול לדעת למה אתם מתערבים?

משה גפני: איריס, בבקשה.

רוחמה אברהם-בלילא: כמה העברות כספיות היו לנו לרשות המסים לתוספת כוח אדם כדי שיתמודדו עם המצב הנוכחי?

איריס וינברגר: לא קיבלנו כלום.

משה גפני: הם קיבלו רק אתיופי.

איריס וינברגר: רשות המסים גם קולטת עלייה.

משה גפני: אמרתי את זה לחיוב.

משה גפני: אתם שכנעתם אותנו בוועדת הכספים על מיליון שקלים.

משה גפני: עכשיו תסבירי.

איריס וינברגר: במהלך שנת 2010 באו הנציגים המכובדים שיושבים כאן וביקשו לדחות ולא להחיל על מיליון.

איריס וינברגר: הם אמרו שמיליון זה עסקים קטנים והם ביקשו שנאריך.

איריס וינברגר: מאחר שאנחנו ידענו שמדובר בהוראת שעה, המחשבה ב-2010 הייתה שב-1 בינואר 2012 כולם יהיו חייבים.

איריס וינברגר: אז היה מדובר באמת על דחייה זמנית לאותו ציבור שהוא מעל מיליון.

איריס וינברגר: מדובר היה על דחייה זמנית לאותו ציבור שהוא מעל מיליון וחשבנו תוך שקלול כל הנסיבות, ובאמת מתוך רצון אמיתי וכנה, להיענות לבקשה.

משה גפני: כל הכבוד לרשות המסים.

איריס וינברגר: העלינו את זה לארבעה מיליון שקלים.

משה גפני: כל הכבוד.

משה גפני: הכול בסדר.

משה גפני: לא הבנתי למה הם החרימו את ועדת הכספים.

משה גפני: ברגע שהם הגיעו אתכם לסיכום, הם היו צריכים לבוא לכאן ולתקן את החוק.

משה גפני: איפה היה משרד המשפטים?

משה גפני: היועץ המשפטי ידע שרשות המסים הולכת לפיט ארבעה מיליון.

איריס וינברגר: עוד משהו אחד למה זה היה באישור משרד המשפטים.

משה גפני: היה באישור משרד המשפטים?

איריס וינברגר: בוודאי.

משה גפני: למה אני אף פעם לא מקבל אישור ממשרד המשפטים?

משה גפני: ביקשתי אישור ממשרד המשפטים על ילדה קטועת גפיים שיאפשרו לה בירושלים שסייעת של העירייה תיקח אותה לבית הספר.

משה גפני: לא נתנו לי.

משה גפני: המשנה ליועץ המשפטי לממשלה.

משה גפני: היינו צריכים ללכת לבג"ץ וגם שם לא קיבלנו את זה.

משה גפני: איך אתם נותנים להם ככה אישורים?

איריס וינברגר: אני אזכיר בעניין הזה שתזכיר חוק יצא ב-19 בינואר בשנה שעברה, אם אני לא טועה.

איריס וינברגר: המטרה הייתה לבוא לוועדת הכספים ממש בסמוך לתחילת השנה.

משה גפני: אבל זה הגיע אלינו רק עכשיו.

איריס וינברגר: מאחר שהליכי החקיקה מאוד התמשכו.

משה גפני: אבל זה לא התעכב אצלנו.

משה גפני: למליאה זה הגיע רק לפני חודש.

איריס וינברגר: היה צריך לגבש הסכמה של הממשלה ושל משרד המשפטים.

משה גפני: בסדר.

משה גפני: תמשיכי לפסקה (3).

איריס וינברגר: כאן אנחנו מדברים על הוראת השעה.

איריס וינברגר: מכאן אנחנו מתחילים לדבר על הקונספציה שיש בהצעת החוק הזאת וזה דחיית מועד התחילה של החוק מ-2012 ל-2014 והוראת שעה לשנים 2012-2013.

איריס וינברגר: (3) אחרי סעיף 174 יבוא: "174א.

איריס וינברגר: הוראת שעה בשל שנת 2012 (א) עוסק שמחזור עסקאותיו בשנת 2011 עולה על מיליון שקלים חדשים, ואם הוא חברה או אגודה שיתופית – שמחזור עסקאותיו בשנת 2011 עולה על 500,000 שקלים חדשים, יגיש, נוסף לכל דוח תקופתי שהוא מגיש בשל התקופה שמיום ו' בטבת התשע"ב (1 בינואר 2012) עד יום י"ח בטבת התשע"ג (31 בדצמבר 2012), דוח שבו יפורט כל האמור בסעיפים קטנים (ב) ו-(ג), וזאת בתוך 15 ימים ממועד הגשת הדוח התקופתי או במועד מאוחר יותר שיורה המנהל.

איריס וינברגר: (ב) בדוח לפי סעיף קטן (א) יפורטו כל אלה: כאן העתקנו את מה שנמצא בסעיף 69 כולל התיקון של סעיף 69.

איריס וינברגר: (1) כל חשבוניות המס שהמועד להוצאתן חל בתקופת הדוח התקופתי, אף אם העוסק הופטר מהוצאת חשבוניות, הנכללות בדוח התקופתי, וסכומן הכולל.

איריס וינברגר: (2) כל חשבוניות המס שהוצאו, אף אם המועד להוצאתן טרם הגיע, הנכללות בדוח התקופתי, וסכומן הכולל.

איריס וינברגר: (3) סכומן הכולל של כל חשבוניות העסקה שהמועד להוצאתן חל בתקופת הדוח התקופתי, אף עם העוסק הופטר מהוצאת חשבוניות, וסכום המס הכולל הנובע מהן.

איריס וינברגר: אני אחדד שוב.

איריס וינברגר: מדובר בחשבוניות עסקה שלא תוצא בגינן חשבונית מס ובעצם מס ערך מוסף צריך להשתלם בשל אותה חשבונית עסקה.

איריס וינברגר: לא מדובר כאן על פירוט החשבוניות האלה אלא רק על הסך הכול.

עינת וילף: עסקה שבמפורש לא יצאה חשבונית מס.

איריס וינברגר: ולא צריכה לצאת חשבונית מס.

דורון קופמן: ואם לא קיבלתי תשלום.

דורון קופמן: הלקוח סירב לשלם?

שי דותן: אתה לא חייב לכלול אותן בדוח.

דורון קופמן: אני עובד על בסיס מזומן.

שי דותן: אז אתה לא צריך לדווח.

דורון קופמן: אבל זה לא כתוב בשום מקום.

דורון קופמן: אני הוצאתי כי אני רוצה לתבוע ממנו חוב.

איריס וינברגר: לפי סעיף 46 אם אני לא טועה, המועד להוצאת חשבונית ולא רק חשבונית מס, חשבונית על בסיס מזומן.

דורון קופמן: במועד קבלת המזומן.

דורון קופמן: אז למה אני צריך חשבונית עסקה?

איריס וינברגר: המועד הוא תוך שבעה ימים או תוך 14 ימים ממועד החיוב.

דורון קופמן: לא, ממועד הכנת המזומן.

איריס וינברגר: ממועד החיוב.

דורון קופמן: ממועד המזומן.

איריס וינברגר: אם הוא על בסיס מזומן, אז אל תוציא חשבונית עסקה.

דורון קופמן: אבל אם אני רוצה להוציא חשבונית עסקה כדי לגבות, אתם אומרים לי עכשיו לא להוציא חשבונית עסקה?

דורון קופמן: זאת המשמעות?

איריס וינברגר: אנחנו אומרים שצריך יהיה למצוא לזה פתרון.

דורון קופמן: למה אתם הולכים למשהו שאין לו פתרון?

דורון קופמן: אתם מביאים את זה לכאן ואומרים שצריך למצוא פתרון.

דורון קופמן: בואו נמצא פתרון ואחר כך נביא את זה לכאן.

משה גפני: רבותיי, אני מבקש להציע את מה שהצעתי בישיבה הקודמת ואני משכלל את ההצעה.

משה גפני: אני מציע אחת משתיים: אתם רוצים שאני אנמק, אני אתחיל לנמק.

משה גפני: אני אתן נאום ציוני וארוך למה אני מציע את זה.

משה גפני: אם אתם רוצים, בסדר.

משה גפני: דיברתי גם עם שר האוצר והוא הסביר לי את עמדתו והיא ברורה.

משה גפני: עמדתכם ברורה.

משה גפני: אנחנו סבורים שיש כאן ויכוח שהוא ויכוח מאוד מהותי.

משה גפני: אנחנו רוצים שאנשים ישלמו מס אמת.

משה גפני: מצד שני אנחנו רוצים לאזן עם הנושא הזה של החדירה לרשות הפרט.

משה גפני: אם מדובר על עסקים קטנים, אני לא חושב שראוי לעשות את זה.

משה גפני: אם ראוי לעשות את זה, צריך לעשות את זה בדרך אחרת ולא על רגל אחת.

משה גפני: אני רוצה להציע אחת משתיים: או שאנחנו מפצלים את החוק ואנחנו דוחים אותו בשלושה חודשים.

משה גפני: משאירים את המצב של ארבעה מיליון שקלים עד סוף מרץ ובמשך שלושת החודשים האלה אנחנו נדון יותר ביסודיות על כל הדברים שהבאתם ועל הנושא עצמו.

משה גפני: או לאשר את החוק לגבי הסעיף הזה, ולגבי הדברים האחרים עוד נראה איך אנחנו עושים את זה, אבל להעמיד אותו על 2.5 מיליון שקלים באופן קבוע כאשר שר האוצר, באישור ועדת הכספים, רשאי צו לשנות את זה.

משה גפני: מי עונה לי על ההצעה?

ערן יעקב: יש אפשרות לשפר עוד קצת את ההצעה?

ערן יעקב: בכל תהליך הדיונים האלה, בסופו של דבר באנו עם הצורך לאפשר לנו, כמו שקיים היום, את אותה הצעה של 2.5 מיליון שאתה מציע כרגע, אבל לדחות את תחולת החוק.

רוחמה אברהם-בלילא: זה נכנס בחבילה אחת של ה-2.5.

משה גפני: קודם כל נראה אם אנחנו הולכים על זה ואם כן, נדבר על הדברים האחרים.

ערן יעקב: ולדחות את תחולת החוק ל-2013, 2014, ל-2015 אם אתה רוצה.

משה גפני: לא הבנתי.

שי חרמש: להביא לאפס ב-2015?

ערן יעקב: לא.

ערן יעקב: לדוגמה ב-2014 או ב-2015 תהיה תחולה כוללת של החוק.

שי חרמש: באפס.

ערן יעקב: לייצר מדרג.

ערן יעקב: כמו שאתה אומר 2.5.

ערן יעקב: לדוגמה, ב-2013 סכום אחר.

ערן יעקב: ב-2014 או ב-2015 מיליון ואז שר האוצר, אם ירצה מתחת, יביא לדיון.

משה גפני: אתה משפר את ההצעה שלי.

משה גפני: הצעתי הצעה אחרי שאנחנו התקדמנו.

משה גפני: יש הרבה בעיות אבל התקדמנו.

משה גפני: הצעתי את מה שהצעתי בישיבה הקודמת אבל יותר משופר מבחינתכם.

משה גפני: הצעתי אחת משתיים: או שאנחנו מפצלים את החוק עד 31 במרץ, אנחנו מעלים למליאה את ההצעה הזאת של ארבעה מיליון כדי שנפעל במסגרת החוק כמו שאתם ביקשתם על 2011 ועד סוף מרץ נשלים את החקיקה, ננהל דיונים ונגיע להסכמות או שלא נגיע להסכמות אבל נגיע להכרעה ולפי דעתי אפשר לעשות את זה.

משה גפני: האפשרות השנייה היא מה שאמרתי בישיבה הקודמת אלא שעכשיו שיפרתי אותה, שזה יהיה באופן קבוע 2.5 מיליון ושר האוצר, באישור ועדת הכספים, יהיה רשאי לשנות את הסכום בצו.

רוחמה אברהם-בלילא: תחדד ותאמר שזה רק על הסעיף הזה.

משה גפני: רק על הסעיף הזה.

משה גפני: ודאי.

ערן יעקב: אני הוספתי לייצר תוואי, לייצר מדרג שאומר 2.5, מיליון וחצי, מיליון, להיעצר במיליון בשלב מסוים ואז כמו שאומר היושב ראש לאפשר לשר האוצר לבוא לוועדה אם הוא רוצה לשנות.

רוחמה אברהם-בלילא: בשום פנים ואופן לא.

משה גפני: אם את אומרת בשום פנים ואופן לא, אני מתחיל לחשוד בך שחשבת שאני הולך להסכים לזה.

דורון אביטל: אני מבקש לשאול שאלה את חברי הוועדה.

דורון אביטל: אני לא מבין ממה הפחד הגדול.

דורון אביטל: לאשר את ה-2.5 מיליון בשנת 2012, אין בעיה.

דורון אביטל: ב-2013 נאמר להכניס עד מיליון וחצי.

דורון אביטל: אני לא מבין את הפחד.

רוחמה אברהם-בלילא: כי במתווה הנוכחי אתם לא עומדים.

רוחמה אברהם-בלילא: יש לי כאן פרוטוקול בו נאמר שאתם לא עומדים בזה.

דורון אביטל: אני כמנהל רשות המסים אומר לך וכל האחריות היא עלי.

דורון אביטל: אני אומר לכם שאנחנו כן עומדים ואנחנו נעמוד, אבל צריך לזכור שיש לנו אחריות כוללת ואי אפשר לבוא כל יום השכם והערב ולומר לנו שיש העלמות מס במדינה ורשות המסים צריכה להילחם בהעלמות המס.

רוחמה אברהם-בלילא: אל תציגו את זה באופן כזה לפיו חברי הכנסת מגינים על אלה שמעלימים מס.

דורון אביטל: לא.

דורון אביטל: חס וחלילה.

דורון אביטל: נהפוך הוא.

דורון אביטל: אני אומר שחברי הכנסת הבינו את זה ורוצים להילחם בהעלמות ולכן אפשרו לנו את החוק הזה.

דורון אביטל: בחדר הזה אפשרו לנו את החוק הזה.

דורון אביטל: אנחנו באנו רק עם ההקלה, לאור מצב המשק ולאור מה שאמר יושב ראש הוועדה.

דורון אביטל: נלך אחורה, נלך עם הקלה יותר משמעותית, הרבה יותר רחבה ואני חוזר למה שאמרתי שאתם בחדר הזה אישרתם את החוק הזה ונתתם לנו את הכלים להילחם בהעלמות המס.

דורון אביטל: זה לא שאתם מגינים אלא הפוך.

דורון אביטל: אל תציגו את זה כך.

רוחמה אברהם-בלילא: 2.5 מיליון כפי שאמר יושב ראש הוועדה אבל בזה עוצרים.

דורון אביטל: אני מסכים ל-2.5 מיליון.

דורון אביטל: זה שאני עוצר, אני אומר לך מה אנחנו מפסידים.

דורון אביטל: בניתוח שאנחנו מנתחים איפה החשבוניות האפקטיביות, באיזה רמת עסקים, מה המחזורים של החשבוניות הפיקטיביות, הן דווקא במחזורים הקטנים.

דורון קופמן: העסקים הקטנים עושים את החשבוניות הפיקטיביות?

משה גפני: הוא מנהל רשות המסים.

משה גפני: אין לכם דרך ארץ בפני יושב ראש ועדת הכספים, אבל בפני מנהל רשות המסים?

דורון אביטל: דורון, אני הקשבתי לכל מה שאמרת.

דורון קופמן: לא הקשבת.

דורון קופמן: לא היית כאן.

עופר מנירב: אם היית בא להקשיב, אולי היית אומר אחרת.

משה גפני: אנחנו אחרי הדיון הזה.

משה גפני: המליאה מתחילה ב-1:00 ואנחנו צריכים לסיים את הדיון.

משה גפני: הממשלה דורשת ממני כל מיני העברות כמו 780 מיליון שקלים לביטחון וכולי.

משה גפני: אני נפגש היום עם ראש הממשלה והוא יצעק עלי שאני לא עושה העברות.

דורון אביטל: עלי יצעקו על כך שאני לא מביא את הכסף.

משה גפני: כבר צעקו עליך.

משה גפני: אני אמרתי להם שאתה עושה את מלאכתך נאמנה אלא שאני לא נותן.

משה גפני: אתם צריכים להחליט.

משה גפני: אנחנו לא בדיון הזה.

משה גפני: אתם צריכים להחליט או רוצים פיצול ואז נפצל לשלושה חודשים ואז נקיים דיון.

משה גפני: אתם רוצים ללכת למתווה הזה, אין שינוי במתווה הזה.

משה גפני: אני לא הולך לשנות את המתווה הזה, בוודאי לא היום.

משה גפני: אולי במשך שלושת החודשים נשנה.

משה גפני: תשכנעו את רוחמה, את ציון, את עינת, את כולם.

דורון אביטל: לפצל.

דורון אביטל: אנחנו מעדיפים לפצל.

דורון אביטל: החוק הזה כל כך חשוב לנו כך שאנחנו מעדיפים את הפיצול.

משה גפני: סעיף 174, במקום מיליון שקלים חדשים יבוא ארבעה מיליון שקלים חדשים וזה יהיה עד 31 במרץ 2012.

משה גפני: אם אפשר, להביא את זה למליאה היום.

רוחמה אברהם-בלילא: אתה מפצל רק את סעיף 174?

משה גפני: רק את זה.

רוחמה אברהם-בלילא: ומה עם כל היתר?

משה גפני: הכול יידון.

שי חרמש: רשות המסים, יש לי שאלה במתמטיקה.

שי חרמש: עדיף לכם להפסיד רבע שנה בארבעה מיליון?

שי חרמש: אני לא מבין את העניין.

שי חרמש: האם עדיף לכם להפסיד רבע שנה בארבעה מיליון או להרוויח שנה שלמה ב-2.5 מיליון?

שי חרמש: אני לא מבין את המתמטיקה.

שי חרמש: אני לא מדבר על פוליטיקה.

שי חרמש: אני לא מבין האם לא יותר טוב 12 חודשים ב-2.5 מיליון מאשר ארבעה מיליון להפסיד בשלושה חודשים ואלוהים יודע מה יהיה אחרי כן.

שי חרמש: יבואו בחירת, הממשלה תתחלף, חלילה גפני יוותר על כסאו.

שי חרמש: אל תיקחו את הסיכון.

משה גפני: הבנתי.

משה גפני: חבר הכנסת חרמש, אני מציע כדלהלן.

משה גפני: אני מקבל את העמדה הזאת.

משה גפני: אני אומר לכם שאני אגיש רביזיה כך שיהיו לכם עוד שעתיים-שלוש כדי להחליט.

משה גפני: במידה שלא תהיה החלטה, אנחנו נקבע עד שלושה חודשים ובתוך שלושת החודשים האלה ננהל משא ומתן, כפי שאומר שי חרמש.

משה גפני: אם נגיע להסכמה בתוך שבועיים, אני מביא את זה לוועדה בתוך שבועיים.

משה גפני: אני לא רוצה תחת לחץ.

משה גפני: יש לנו שלושה חודשים אבל מה שאתם חוששים, מה שאתה בעצם אמרת את מה שחלק מהם חושבים – ואני לא יודע מה הם חושבים – אם נגיע להסכמה בתוך שבוע-שבועיים, אני מביא את זה בתוך שבוע-שבועיים לוועדה עם כל הסעיפים.

רוחמה אברהם-בלילא: איזה כל הסעיפים?

משה גפני: כל הסעיפים.

משה גפני: לא פתרנו את הבעיה עם כל הסעיפים.

רוחמה אברהם-בלילא: שכל אחד מהם לא סוכם.

שגית אפיק: אתם כנראה לא מבינים את המשמעות ואני אסביר.

שגית אפיק: המשמעות היא שמפצלים מתוך החוק אך ורק את הוראת השעה לשנת 2012 וקובעים שבשנת 2012 במשך שלושת החודשים הראשונים שלה, זה יחול כפי שביקשתם להחיל את זה בשנת 2011 לגבי עוסקים מעל ארבעה מיליון שקלים.

שגית אפיק: זאת המשמעות.

שגית אפיק: אחרי שמצביעים על הפיצול, זה יהיה הסעיף היחיד שיונח במליאה ויחוקק כחקיקה.

שגית אפיק: עד שלושת החודשים האלה, הוועדה רשאית להתכנס ולקיים דיונים על כל החוק לרבות על שנת 2012.

שגית אפיק: זאת המשמעות.

רוחמה אברהם-בלילא: על כל החוק ועל כל הסוגיות.

משה גפני: על הכול.

שגית אפיק: כל הבעיות שעלו כאן וכל השאלות.

עינת וילף: אני מציעה בינתיים לפנות לוועדת החוקה.

משה גפני: אולי הם התקדמו.

קריאה: זה יושב שם ארבעה חודשים.

רוחמה אברהם-בלילא: זה ימשיך לשבת שם עוד ארבעה חודשים.

משה גפני: רק אצלנו אתם רוצים ביום אחד.

רוחמה אברהם-בלילא: לא ביום אחד אלא בשעתיים.

משה גפני: אני חייב להצביע על הפיצול לפני המליאה.

משה גפני: אני אעשה רביזיה ואז יהיו לכם שעתיים.

שי חרמש: דורון, קבל את ה-2.5 מיליון לשנה בשנת 2012.

שי חרמש: זה יותר כסף.

דורון אביטל: אני רוצה ליצור ודאות לעוסקים.

דורון אביטל: אני לא יכול ליצור אי ודאות.

דורון אביטל: אני חייב להודיע ב-1 בינואר מה קורה במשק וזה מאותם שיקולים שאתה מעלה.

דורון אביטל: שי, קניתי.

דורון אביטל: רק 2012.

שי חרמש: 2.5 מיליון ל-2012.

רוחמה אברהם-בלילא: לא, באופן קבוע.

משה גפני: צו באישור ועדת הכספים.

דורון אביטל: צו באישור ועדת הכספים.

דורון אביטל: זאת המשמעות.

רוחמה אברהם-בלילא: אתה מאשר רק את 174 על 2.5 מיליון במקום ארבעה מיליון שקלים, בלי יתר סעיפי החוק.

משה גפני: כן.

דורון אביטל: מה זאת אומרת?

דורון אביטל: אי אפשר.

רוחמה אברהם-בלילא: יש חוסר הסכמה על כל הסעיפים הקטנים.

רוחמה אברהם-בלילא: איך אתה יכול לעשות את זה?

רוחמה אברהם-בלילא: הנושא של המע"מ ומזומן לא סגור, הנושא של ועדת החוקה לא סגור, אז מה אתה רוצה?

רוחמה אברהם-בלילא: אם מצביעים, מצביעים על 174, על 2.5 מיליון שקלים בלי אישור הסעיפים הנוספים.

חנה ג'ינו: אני פונה לדורון שייקח בחשבון שאנחנו מדברים על הסעיפים והחשיבות של תחילת שנת המס צריכה לבוא גם כן בשיקול.

דורון אביטל: זה מה שאמרתי.

חנה ג'ינו: יש עסקים שמנהלים את החשבונות בעצמם.

חנה ג'ינו: ה-1 בחודש מבחינתם, הם ממתינים לתשובה.

חנה ג'ינו: כמות המיילים שאני מקבלת, זה כבר גובל בהטרדה.

דורון אביטל: את צודקת.

חנה ג'ינו: זה ייצור איזשהו כאוס.

חנה ג'ינו: צריך לקחת החלטה, להיות אמיצים ולא לדחות את זה.

דורון אביטל: עם כל הכאב, אני מקבל.

יהודה טלמון: בתיקון הזה יש עוד סעיפים.

דורון אביטל: אי אפשר להתפשט יותר מדי.

יהודה טלמון: לא להתפשט.

יהודה טלמון: מי מדבר על להתפשט?

יהודה טלמון: חשבוניות עסקה, מה זה רלוונטי לדיווח הזה?

יהודה טלמון: יש בעיה עם חשבוניות עסקה ויש עוד בעיות נוספות שלא פתורות.

יהודה טלמון: מה קרה?

יהודה טלמון: מה זה להתפשט?

יהודה טלמון: אני לא יועץ מס ואני לא רואה חשבון, אבל אני יודע איך אני מנהל את העסק.

יהודה טלמון: אני מוציא המון חשבוניות שלא בהכרח אחריהן בא כסף.

יהודה טלמון: אנחנו מכירים את זה.

יהודה טלמון: ממתי זה בסיס לדיווח?

איריס וינברגר: אולי אלה לא חשבוניות בכלל.

משה גפני: על מה הדיון עכשיו?

יהודה טלמון: הם רוצים להעביר את הכול בחבילה אחת.

רוחמה אברהם-בלילא: לא מעבירים שום דבר בחבילה אחת.

שי חרמש: הוא מדבר רק על המתכונת לרדת מארבעה מיליון ל-2.5 מיליון.

רוחמה אברהם-בלילא: רק לגבי סעיף 174.

משה גפני: רבותיי, אני מדבר עם חברי הוועדה.

משה גפני: אני מציע שאנחנו נאשר 2.5 מיליון שקלים באופן קבוע.

משה גפני: שר האוצר, באישור ועדת הכספים, רשאי לשנות את זה.

משה גפני: הוא יכול לשנות ליותר מ-2.5, הוא יכול לקבוע מיליון, יכול לעשות 16 מיליון אבל צריך את אישור ועדת הכספים.

משה גפני: אנחנו מעלים את המלכ"רים לעשרים מיליון כפי שהוצע על ידי רשות המסים, לאחר שהם נועצו בחברי הוועדה כמובן.

משה גפני: אני מפצל את זה.

משה גפני: ביום רביעי אני ממשיך את הדיון ביתר סעיפי החוק.

משה גפני: אני מקווה שעד אז נגיע להסכמה על הסעיפים האחרים.

שי חרמש: אתה לא מתנה.

רוחמה אברהם-בלילא: אין התניה.

רוחמה אברהם-בלילא: בוודאי.

משה גפני: אני לא מתנה.

משה גפני: אני רוצה לסיים את זה.

משה גפני: אנחנו מצביעים על פיצול הסעיפים.

רוחמה אברהם-בלילא: אין רביזיה בעוד שעה.

משה גפני: לא.

רוחמה אברהם-בלילא: אנחנו מצביעים על זה וזהו.

רוחמה אברהם-בלילא: זה עולה למליאה.

רוחמה אברהם-בלילא: 174 עולה למליאה.

משה גפני: אנחנו נצביע על הסעיפים שאמרתי, על שני הסעיפים האלה, ונמשיך את הדיון ביום רביעי.

משה גפני: לא נפצל את זה.

משה גפני: אתם תצטרכו להחליט עד יום רביעי האם אנחנו מגיעים להסכמות על הסעיפים האחרים.

משה גפני: אם לא מגיעים להסכמות, תצטרכו להחליט על מה אנחנו מצביעים, האם לפיצול כמו שהצעתי בהתחלה לשלושה חודשים.

רוחמה אברהם-בלילא: יום רביעי זה ה-28 בחודש.

משה גפני: זה לא רלוונטי.

משה גפני: אין בעיה עם זה.

רוחמה אברהם-בלילא: אתה לא מתייחס לזמני המליאה שהם קצרים מאוד.

משה גפני: אם אנחנו מצביעים על 2.5 מיליון, מבחינת רשות המסים זה הולך להיות המתווה ל-2012, כולם יודעים את זה וזה יאושר.

משה גפני: כל הליך החקיקה האחר, זאת הייתה הסכמה ועל זה אנחנו הולכים.

משה גפני: זה גם לא משנה אם זה לא יאושר במליאה עד 31 בדצמבר, לא קרה שום דבר.

משה גפני: זה המתווה.

משה גפני: עד יום רביעי ננסה להגיע להסכמה על הסעיפים האחרים.

משה גפני: במידה שלא הגענו – אני עדיין לא מביא את זה למליאה – אז תועמד ההכרעה בפנינו למה הולכים, האם לפצל לשלושה חודשים כמו שהצעתי בהתחלה או שמפצלים את הסעיפים האלה של ה-2.5 מיליון ואולי עוד סעיפים אחרים.

משה גפני: דורון, ברגע שאנחנו מצביעים כאן, אתם פועלים על פי זה מכיוון שזה הסעיף שבוודאי יאושר.

רוחמה אברהם-בלילא: אתה רוצה להגיד לי שבשעתיים נגיע להסכמות?

משה גפני: זה לא משנה.

משה גפני: הם לא באים אליך בטענות.

ערן יעקב: אין כאן מזומן.

משה גפני: אנחנו מצביעים על אישור הסעיף של ה-2.5 מיליון שקלים.

משה גפני: בעד אישור הסעיף – פה אחד הסעיף אושר

משה גפני: אנחנו מצביעים על אישור הסעיף לגבי המלכ"רים כפי שקראה קודם איריס, עשרים מיליון שקלים.

משה גפני: בעד אישור הסעיף – פה אחד הסעיף אושר ביום רביעי אנחנו מורידים את חוק העמותות ובמקום זה אנחנו שמים לדיון את החוק הזה.

משה גפני: אנחנו ממשיכים את הדיון בנושא של החוק ועד אז ננסה להגיע להסכמות.

משה גפני: תחייכו, היום חנוכה.

משה גפני: כשתעבוד בחברה פרטית תגיד שעשיתי בשכל.

ערן יעקב: לא.

ערן יעקב: אנחנו חיים גם את זה וגם את זה.

משה גפני: אתה רוצה שאני אראה לך את המכתב של יאיר רבינוביץ?

דורון אביטל: הוא התבטא כך.

דורון אביטל: אם הוא היה יושב בכיסא הזה, הוא לא היה כותב את המכתב.

דורון אביטל: אין במכתב הזה ולא כלום.

משה גפני: איריס, יש לי בקשה.

משה גפני: אני מבקש מכם לנסות להגיע להסכמות.

משה גפני: שמעתם את הדעות של חברי הוועדה.

משה גפני: תנסו להגיע להסכמות על הסעיפים האחרים.

משה גפני: אתם רוצים לדבר עם חברי הכנסת, דברו עם חברי הכנסת.

משה גפני: רוחמה היא רכזת האופוזיציה.

ערן יעקב: נעשה זאת.

משה גפני: תודה רבה.

משה גפני: אני מודה לכם מאוד.